open-index/open-wikipedia-markdown huggingface dataset:
നക്ഷത്രച്ചൂത്

എറിയോക്കോളേസീ കുടുംബത്തിൽപ്പെട്ട വാർഷിക ഓഷധിയാണ് **നക്ഷത്രച്ചൂത്** (*Eriocaulon xeranthemum*).  ആഫ്രിക്കയിലെ ഉഷ്ണമേഖലാ പ്രദേശങ്ങൾ, ഹിമാലയം, മലേഷ്യ, ഇന്ത്യൻ ഉപഭൂഖണ്ഡം എന്നിവിടങ്ങളിൽ  ഈ സസ്യം കണ്ടുവരുന്നു. ചെങ്കല്ലിൽ മഴക്കാലത്തുണ്ടാകുന്ന വെള്ളക്കെട്ടുകളിലും വയലുകളിലും കാണാം.

## വിവരണം
തണ്ടില്ലാത്ത ഈ ചെടിയുടെ വൃത്താകൃതിയിൽ സജ്ജീകരിച്ച ഇലകൾ നേരിട്ട് മണ്ണിൽ നിന്ന് വളരുന്നു. ഇലകൾ അഗ്രം കൂർത്തവയാണ്. ഉരുണ്ട പൂത്തലപ്പുകൾക്ക് ചുറ്റും നക്ഷത്രാകൃതിയിൽ സഹപത്രങ്ങൾ കാണാം. മഞ്ഞനിറത്തിൽ നീണ്ട ആകൃതിയിലാണ് വിത്തുകൾ.
## അവലംബം

വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:എറിയോക്കോളേസീ
വർഗ്ഗം:കേരളത്തിലെ സസ്യജാലം
മീശ (നോവൽ)

ലഘുചിത്രം|മീശ നോവലിന്റെ കവർ
1950കൾക്ക് മുൻപുള്ള കേരളീയ ജാതീയ ജീവിതത്തെ ദളിത് പശ്ചാത്തലത്തിൽ ആവിഷ്‌കരിക്കുന്ന എസ്. ഹരീഷ് രചിച്ച നോവലാണ് **മീശ**. മാതൃഭൂമി ആഴ്ചപ്പതിപ്പിലാണ് മീശ പ്രസിദ്ധീകരിച്ചുവന്നത്. മൂന്നു ലക്കം കഴിഞ്ഞപ്പോൾ ചില ഹിന്ദു സംഘടനകളുടെ പ്രതിഷേധത്തെത്തുടർന്നു നോവൽ പ്രസിദ്ധീകരണം നിർത്തി. പിന്നീട് ഡി.സി.ബുക്സ് പുസ്തകമായി പ്രസിദ്ധീകരിച്ചു.

## നോവൽ പിൻവലിക്കൽ
നോവലിലെ രണ്ട് കഥാപാത്രങ്ങൾ തമ്മിൽ നടത്തിയ ഒരു സംഭാഷണത്തിന്റെ ഭാഗം സമൂഹമാദ്ധ്യമങ്ങളിലൂടെ പ്രചരിച്ചിരുന്നു. ഹിന്ദു സ്ത്രീകൾ ലൈംഗികതയ്ക്ക് വേണ്ടിയാണ് കുളിച്ച് നല്ല വസ്ത്രം ധരിച്ച് അമ്പലത്തിൽ പോകുന്നതെന്ന പ്രസ്താവനയാണ് പ്രതിഷേധത്തിന് കാരണമായത്. മാത്രമല്ല നാലഞ്ച് ദിവസം, അതായത് ആർത്തവകാലത്ത് ഇവർ അമ്പലത്തിൽ പോകാതിരിക്കുന്നത് ഇക്കാലത്ത് തങ്ങൾ അതിന് തയ്യാറല്ല എന്നതുകൊണ്ടുമാണ് എന്നാണ് നോവലിൽ പരാമർശിക്കുന്നത്. ആ സംഭാഷണം ക്ഷേത്രവിശ്വാസികൾക്ക് എതിരാണെന്ന് ആരോപിച്ച് യോഗക്ഷേമസഭ, ബി.ജെ.പി., ഹിന്ദു ഐക്യവേദി, എൻ.എസ്.എസ്. തുടങ്ങിയ സംഘടനകൾ രംഗത്ത് വന്നിരുന്നു. ഹിന്ദു സംഘടനകളുടെ ആക്രമണഭീഷണിയേയും കുടുംബാംഗങ്ങളെ അപമാനിക്കാനുള്ള ശ്രമത്തേയും തുടർന്നാണ് എഴുത്തുകാരൻ നോവൽ പിൻവലിച്ചത്. മാതൃഭൂമി ആഴ്ചപ്പതിപ്പിലാണ് മീശ പ്രസിദ്ധീകരിച്ചുവന്നത്. 
## പുസ്തക രൂപത്തിൽ
പിൻവലിക്കലിനെത്തുടർന്ന് ഡി.സി. ബുക്സ് നോവൽ പുസ്തകരൂപത്തിൽ പ്രസിദ്ധീകരിച്ചു.
## കോടതിയിൽ
പുസ്തകങ്ങൾ നിരോധിക്കുന്നത് ആശയങ്ങളുടെ പ്രവാഹത്തെ പ്രതികൂലമായി ബാധിക്കുമെന്ന്, നോവലിന്റെ പ്രസിദ്ധീകരണം വിലക്കണമെന്ന് ആവശ്യപ്പെട്ട് സുപ്രീം കോടതിയിൽ പൊതുതാല്പര്യഹർജി പരിഗണിക്കവെ കോടതി അഭിപ്രായപ്പെട്ടിരുന്നു. ചീഫ് ജസ്റ്റിസ് ദീപക്ക് മിശ്ര ഉൾപ്പെടുന്ന ബഞ്ചിന്റെ 2018 സെപ്റ്റംബർ 5-ലെ വിധിയിലൂടെ സുപ്രീം കോടതി  മീശ എന്ന നോവൽ നിരോധിക്കണമെന്നുള്ള ആവശ്യം തള്ളിക്കളഞ്ഞു. ഏതെങ്കിലും ഒരു ഭാഗം വച്ചല്ല ഒരു കൃതിയെ വിലയിരുത്തേണ്ടതെന്നും, എഴുത്തുകാരന്റെ ഭാവനയെ തടയേണ്ടതില്ലെന്നും വിലയിരുത്തി.

## പുരസ്‌കാരങ്ങൾ
മീശയുടെ ഇംഗ്ലീഷ് പരിഭാഷയായ *മ്‌സ്റ്റാഷ്* 2020-ൽ 25 ലക്ഷം ഇന്ത്യൻ രൂപ പാരിതോഷികമുള്ള ജെ.സി.ബി സാഹിത്യ പുരസ്‌കാരത്തിന് അർഹമായി . ഇംഗ്ലീഷ് പരിഭാഷ നിർവ്വഹിച്ചത് പ്രവാസി മലയാളിയായ ജയശ്രീ കളത്തിൽ ആണ്. വിവർത്തകയ്ക്ക് ജെ.സി.ബിയുടെ പത്തുലക്ഷം രൂപ പാരിതോഷികം ഉണ്ട്. 2019-ലെ മികച്ച നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചു. . 

## അവലംബം


വർഗ്ഗം:മലയാളം നോവലുകൾ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:പ്രസിദ്ധീകരണം നിറുത്തിയ നോവലുകൾ
വർഗ്ഗം:2019-ൽ പുറത്തിറങ്ങിയ മലയാള പുസ്തകങ്ങൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ഇൻഷാ അള്ളാഹ് ഡെമോക്രസി

ലഘുചിത്രം|പോസ്റ്റർ
പാകിസ്താനിൽ അസ്ഥിരമായ ഭരണസംവിധാനത്തെക്കുറിച്ചും മുൻ പ്രസിഡന്റ് പർവേസ് മുഷറഫിന്റെ ജീവിതത്തെക്കുറിച്ചുമുള്ള ചലച്ചിത്രമാണ് ‘**ഇൻഷാ അള്ളാഹ് ഡെമോക്രസി**’. മുഷാറഫിനൊപ്പം നാലുവർഷം സഞ്ചരിച്ചാണ് യുനെസ്കോ - ഫെല്ലിനി പുരസ്കാരം നേടിയിട്ടുള്ള  മുഹമ്മദ് നഖ്വി സംവിധാനം ചെയ്തത്.

2018 ലെ കേരള അന്തർദേശീയ ഡോക്യുമെന്ററി ചലച്ചിത്രമേളയിൽ ചിത്രം പ്രദർശിപ്പിച്ചിരുന്നു.
## അവലംബം


വർഗ്ഗം:ഡോക്യുമെന്ററി ചലച്ചിത്രം
മു കോ ചുംഫോൺ ദേശീയോദ്യാനം

**മു കോ ചുംഫോൺ ദേശീയോദ്യാനം** ( തായ് : อุทยาน แห่อนแห่งชัติ หมู่ เกาะ ชุมพร) തായ്ലാന്റിലെ ചുംഫോൺ പ്രവിശ്യയുടെ ഭാഗമായ ഗൾഫ് ദ്വീപ് തായ്ലാന്റിലെ  ഒരു കൂട്ടം ദ്വീപുകളിലായി സ്ഥിതിചെയ്യുന്നു.  *ഹദ് സായി റി* ഈ ദേശീയോദ്യാനത്തിന്റെ പഴയ പേര് ആയിരുന്നു. ഏകദേശം 323.76 ചതുരശ്ര കിലോമീറ്ററുള്ള ഈ പ്രദേശം1989- ൽ വനംവകുപ്പിന്റെ ഒരു ദേശീയോദ്യാനമായി മാറുകയും "മു കോ ചുംഫോൺ എന്ന് പുനർനാമകരണവും ചെയ്തു. നാഷണൽ പാർക്കിൽ നിരവധി തരത്തിലുള്ള പ്രകൃതി വിഭവങ്ങൾ കാണപ്പെടുന്നു. ഇവിടെ മലകളിലും വലിയ ദ്വീപുകളിലും കാണപ്പെടുന്ന വനങ്ങൾ പ്രധാനമായും ഉഷ്ണമേഖലാ മഴക്കാടുകളാണ്.  പല ജീവജാലങ്ങളുടേയും വാസസ്ഥലമാണ്  ഈ ദേശീയോദ്യാനം.
 
ഹാറ്റ് തുങ്ങ് മക്ഹാം, ആംഫോയി മെയിങ് -ലെ ഹാറ്റ് സായ് റി, ആംഫൊയി തുംഗ് ടാകോ -ലെ ഹാറ്റ് അരുണോതൈ, ആംഫൊയി ലാങ് സ്വാൻ -ലെ ഹാറ്റ് ടോംഗ് ക്രോക് എന്നീ മനോഹരമായ ദ്വീപുകൾ ഇവിടെ സ്ഥിതിചെയ്യുന്നു. ഏകദേശം 40 ദ്വീപുകൾ ഇവിടെ കാണപ്പെടുന്നു. ബീച്ചുകൾ, വെളുത്ത മണലുകൾ, തെളിനീർ, നിരവധി വർണശബളമായ പവിഴപ്പുറ്റുകൾ, നീന്തൽ, സ്നോർക്കെലിംഗ്, സ്കൂ ഡൈവിംഗ് എന്നിവ ഇവിടത്തെ പ്രത്യേകതകളാണ്.  ഈ രണ്ട് ദ്വീപുകളിൽ സ്വിഫ്റ്റ്ലെറ്റുകളുടെ ആവാസ കേന്ദ്രങ്ങളാണ്. പക്ഷികളുടെ കൂടുകൾ birds' nest soup ഉപയോഗിക്കുന്നു. 
## അവലംബം


വർഗ്ഗം:തായ്‌ലാന്റിലെ ദേശീയോദ്യാനങ്ങൾ
എൻട്രി (ആപ്പ്)

കൊച്ചി കേന്ദ്രമാക്കി പ്രവർത്തിക്കുന്ന ഒരു വിദ്യാഭ്യാസ സംരംഭമാണ് **എൻട്രി**. പി എസ് സി, എസ് എസ് സി, ആർ ആർ ബി, ബാങ്കിംഗ് തുടങ്ങിയ മത്സരപരീക്ഷകൾക്ക് വേണ്ടി തയ്യാറെടുക്കുന്നവർക്ക് വേണ്ടിയുള്ള ഒരു മൊബൈൽ ആപ്ലിക്കേഷൻ ആണ് എൻട്രി. കാസർഗോഡ്‌ സ്വദേശിയായ മുഹമ്മദ്‌ ഹിസാമുദ്ധീനും തൃശൂർ സ്വദേശിയായ രാഹുൽ രമേഷും    ചേർന്ന് ആരംഭിച്ച എൻട്രി സോഫ്റ്റ്‌വെയർ പ്രൈവറ്റ് ലിമിറ്റഡ് എന്ന സ്ഥാപനമാണ്  എൻട്രി ആപ്പ് നിർമ്മിച്ച് പരിപാലിക്കുന്നത് ബോസ്റ്റൺ കേന്ദ്രീകൃതമായ ലേൺലോഞ്ച് എന്ന എജ്യൂക്കേഷൻ ഏക്‌സിലറേറ്ററിലേക്ക് തിരഞ്ഞെടുക്കപ്പെട്ട ഇന്ത്യയിലെ ആദ്യത്തെ സംരംഭമമാണ് എൻട്രി.

## അവലംബം

വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ
ഭൈരവി (ഹിന്ദുസ്ഥാനി)

ഹിന്ദുസ്ഥാനി ക്ലാസിക്കൽ ഹെപ്തറ്റോണിക് (സമ്പൂർണ) രാഗമാണ്  **ഭൈരവി** ( ഹിന്ദി : भैरवी) ( ഉർദ്ദു : بھیروی ) ( സിന്ധി : ਪਿੱਛੇ).ഇത് ഥാട്ടുകളിലൊന്നാണ്. പാശ്ചാത്യ സംഗീത പദങ്ങളിൽ, പരമ്പരാഗത യൂറോപ്യൻ ചർച്ച് മോഡുകളിലൊന്നായ ഫ്രിഗിയൻ മോഡിന്റെ കുറിപ്പുകളിൽ രാഗ ഭൈരവി ഉപയോഗിക്കുന്നു. ഹിന്ദുസ്ഥാനി സംഗീതത്തിൽ ഏറ്റവും പ്രചാരമുള്ളതും പ്രിയങ്കരവുമായ ഒരു രാഗമാണ് ഭൈരവി. ചിലർ ഇതിലെ വാദി ധൈവത സ്വരമായും സംവാദി ഗാന്ധാരസ്വരമായും കരുതുന്നു. ഇന്ന് ഈ രാഗത്തിൽ ഒരു സ്ഥായിയിലെ ദ്വാദശാസ്വരങ്ങളും പ്രയോഗിക്കുന്നു. ഹിന്ദുസ്ഥാനി സംഗീതത്തിലെ ഒരു കച്ചേരി അവസാനിക്കുന്നത് ഭൈരവി രാഗത്തോടെയാണ്. ചുരുക്കത്തിൽ ഏറ്റവും ജനപ്രീതിനേടിയ ഒരു രാഗമാണ് ഭൈരവി. 

## അവലംബം

Bor, Joep *(ed).* Rao, Suvarnalata; der Meer, Wim van; Harvey, Jane *(co-authors)* *The Raga Guide: A Survey of 74 Hindustani Ragas*. Zenith Media, London: 1999.

## ബാഹ്യ ലിങ്കുകൾ
* Detailed analysis and audio samples of Bhairavi from Rajan Parrikar Music Archive
* SRA on Samay and Ragas
* SRA on Ragas and Thaats
* More details about raag Bhairavi

വർഗ്ഗം:ഹിന്ദുസ്ഥാനി സംഗീതത്തിലെ രാഗങ്ങൾ
സത്യൻ കോമല്ലൂർ

കേരളത്തിലെ ഒരു നാടൻപാട്ട് കലാകാരനും കവിയുമാണ് **സത്യൻ കോമല്ലൂർ**. (ജനനം: 1969). *താരക പെണ്ണാളേ കതിരാടും മിഴിയാളേ*, *കൊച്ചോലകിളിയെ* എന്നീ നാടൻപാട്ടുകൾ രചിച്ചതിലൂടെ പ്രസിദ്ധനായി. ദളിത് ജീവിതപശ്ചാത്തലത്തിലുള്ള നൂറ്റമ്പതോളം കവിതകളും പന്ത്രണ്ട് നാടൻപാട്ടുകളും ഇദ്ദേഹം രചിച്ചിട്ടുണ്ട്.

## ആദ്യകാല ജീവിതം
ആലപ്പുഴ ജില്ലയിലെ മാവേലിക്കര ചുനക്കര കോമല്ലൂർ ഗ്രാമത്തിലെ ഒരു കർഷക കുടുംബത്തിലാണ് സത്യൻ ജനിച്ചത്. കർഷകരായിരുന്ന ചെല്ലപ്പനും പൊന്നമ്മയുമാണ് മാതാപിതാക്കൾ. അഞ്ചാം വയസ്സിൽ പോളിയോ ബാധിച്ചതിനെ തുടർന്ന് സത്യന്റെ വലതുകാലിനു ബലക്ഷയം സംഭവിച്ചു. വീട്ടിലെ സാമ്പത്തിക ബുദ്ധിമുട്ടുകൾ കാരണം പത്താം ക്ലാസിൽ വച്ച് പഠനം ഉപേക്ഷിക്കേണ്ടതായും വന്നു.

## കവിതകൾ
സമിതികൾക്കു വേണ്ടി ലഘുനാടകങ്ങൾ രചിച്ചുകൊണ്ടാണ് സത്യൻ കോമല്ലൂർ കലാരംഗത്തേക്കു കടന്നുവന്നത്. ദളിത് ജീവിതം പ്രമേയമാക്കി ധാരാളം കവിതകൾ രചിച്ചു. *പ്രണയം* ആണ് സത്യൻ രചിച്ച ആദ്യ കവിത. 2013-ൽ *മുറിഞ്ഞ കടൽ*, 2015-ൽ *ഒപ്പിടാത്ത അപേക്ഷ* എന്നീ കവിതാ സമാഹരങ്ങൾ പുറത്തിറക്കി. ഡി.സി. ബുക്ക്സ് പുറത്തിറക്കിയ *കനൽ കവിതകൾ* എന്ന കവിതാസമാഹാരത്തിലെ ഒരു കവിത സത്യന്റേതായിരുന്നു. കാൽനൂറ്റാണ്ടുകൊണ്ട് നൂറ്റമ്പതോളം കവിതകൾ അദ്ദേഹം രചിച്ചിട്ടുണ്ട്.

## നാടൻപാട്ടുകൾ
അമ്മയിൽ നിന്ന് നാടൻപാട്ടുകൾ കേട്ടുവളർന്ന സത്യൻ പിന്നീട് നാടൻപാട്ടുകളുടെ രചനയിലും ശ്രദ്ധ കേന്ദ്രീകരിച്ചു. *കേള്..കേള്.. പാവാക്കുടുക്കേ* എന്ന നാടൻപാട്ടാണ് ആദ്യം രചിച്ചത്. സത്യൻ രചിച്ച *താരകപ്പെണ്ണാളേ കതിരാടും മിഴിയാളേ* എന്ന നാടൻപാട്ടിന് വലിയ സ്വീകരണമാണ് ലഭിച്ചത്. ഏഴു വിവിധ ഈണങ്ങളിൽ പാടാവുന്ന ഈ ഗാനം കേരളത്തിലെ നാടൻപാട്ടു വേദികളിലും ഗാനമേളകളിലും പലതവണ ആലപിക്കപ്പെട്ടിട്ടുണ്ട്.  നാടൻപാട്ട് ഗായകൻ മധു മുണ്ടകം ആണ് ആദ്യമായി ഈ പാട്ടു പാടിയത്. *മണിയും താരകപ്പെണ്ണാളും* എന്ന ഗാനസമാഹാരത്തിലെ ഒമ്പതു ഗാനങ്ങൾ ഉൾപ്പെടെ പന്ത്രണ്ടോളം നാടൻപാട്ടുകൾ സത്യൻ രചിച്ചു.

## അവലംബം

വർഗ്ഗം:നാടൻപാട്ടുകാർ
വർഗ്ഗം:മലയാളകവികൾ
വർഗ്ഗം:ദലിത് എഴുത്തുകാർ
വർഗ്ഗം:ആലപ്പുഴ ജില്ലയിൽ ജനിച്ചവർ
ബൈജൂസ് (ആപ്പ്)

ഇന്ത്യയിലെ വിദ്യാഭ്യാസ സംബന്ധിയായ മത്സരപരീക്ഷകൾക്ക് വേണ്ടി തയ്യാറെടുക്കുന്ന ഉദ്യോഗാർഥികൾക്ക് വേണ്ടിയുള്ള ഒരു മൊബൈൽ ആപ്ലിക്കേഷനാണ് **ബൈജൂസ് ആപ്പ്**'. ബാംഗ്ലൂർ കേന്ദ്രമാക്കി പ്രവർത്തിക്കുന്ന ഒരു സ്റ്റാർട്ട്‌അപ്പ് സംരംഭമാണ് **ബൈജൂസ്**. പ്രധാനമായും 4 മുതൽ 12 വരെ ക്ലാസിൽ പഠിക്കുന്ന കുട്ടികൾക്ക് വേണ്ടിയുള്ള കോഴ്സുകൾ ഓൺലൈൻ ആയി പഠിപ്പിക്കുന്ന ഒരു മൊബൈൽ ആപ്പ് ആണ് ഇത്. ഫേസ്ബുക്ക് സി ഈ ഓ ആയ മാർക്ക് സുക്കർബർഗിന്റെ മകളുടെ പേരിലുള്ള ചാരിറ്റിയായ ചാൻസ് സുക്കർബർഗ് ഫൌണ്ടേഷൻ ഈ സംരംഭത്തിലേക്ക് പണം നിക്ഷേപിച്ചിട്ടുണ്ട്. കണ്ണൂർ സ്വദേശിയായ ബൈജു രവീന്ദ്രനാണ് ഈ ആപ്പിന്റെ സ്ഥാപകൻ.

ബൈജൂസ് ആപ്പിന്റെ കേരളത്തിലെ ബ്രാൻഡ് അംബാസഡറാണ് മോഹൻലാൽ. ബോളിവുഡ് താരം ഷാരൂഖ് ഖാൻ ആണ് കേരളത്തിന് പുറത്തെ ബ്രാൻഡ് അംബാസഡർ.

## അവലംബം

വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ
വർഗ്ഗം:മൊബൈൽ സോഫ്റ്റ് വെയറുകൾ
മാവേലിക്കര പൊന്നമ്മ

മലയാളചലച്ചിത്രരംഗത്ത് അഭിനേതാവ എന്ന നിലക്കും പാട്ടുകാരി എന്ന നിലക്കും പ്രശസ്ത യാണ് **മാവേലിക്കര പൊന്നമ്മ**.
അരി ഉള്ളടക്കം, കടലമ്മ തുടങ്ങിയ സിനിമകളിൽ അവർ പ്രശസ്തമായ രീതിയിൽ അഭിനയം കാഴ്ചവെച്ചു.1970 മുതൽ 1995 വരെ അഭിനയരംഗത്ത് സജീവമായിരുന്ന പൊന്നമ്മ അമ്മ നടി എന്ന നിലയിലാണ് മലയാളത്തിൽ അവർ അധികം അഭിനയിച്ചിട്ടുള്ളത്. 

## വ്യക്തി ജീവിതം
മാവേലിക്കരയിൽ ജനിച്ചു. ഭർത്താവ് രാഘവപ്പണിക്കർ, സുഷമ പത്മനാഭൻ എന്ന ഒരു മകളുണ്ട് 

## പ്രവർത്തനരംഗം
ടീച്ചർ എന്ന നിലയിൽ പ്രവർത്തിക്കുന്നതിനിടയിലും നാടകത്തോടും സിനിമയോടും അഭിനിവേശം കാട്ടിയ നടിയാണ് മാവേലിക്കര പൊന്നമ്മ. 1940കളിൽ രംഗത്തെത്തിയ അവർ നാടകവേദിയിലെത്തുന്ന ആദ്യ സ്ത്രീ ആയിരിക്കാൻ സാധ്യതയുണ്ട്, അതുവരെയും പുരുഷന്മാർ തന്നെ യാണ് രംഗത്ത് സ്ത്രീ വേഷം കൈകാര്യം ചെയ്തിരുന്നത്. കെ.പി എ സി, കലാനിലയം തുടങ്ങിയ നാടകസംഘങ്ങളോടൊത്ത് ഏകദേശം 500 ലധികം വേദികളിൽ അവർ വേഷമിട്ടിട്ടുണ്ട്. സെബാസ്റ്റ്യൻ കുഞ്ഞുകുഞ്ഞു ഭാഗവതർ, അഗസ്റ്റിൻ ജോസഫ്, തോപ്പിൽ ഭാസി തുടങ്ങിയ അക്കാലത്തെ മിക്ക പ്രധാന നടന്മാരോടൊപ്പവും പൊന്നമ്മ അഭിനയിച്ചിട്ടുണ്ട്. 
ഉദയായുടെ കടലമ്മ എന്ന ചലച്ചിത്രത്തിൽ അഭിനയിച്ചുകൊണ്ട് 1963ലാണ് പൊന്നമ്മ ആദ്യമായി ചലച്ചിത്രരംഗത്തെത്തുന്നത്.  അതിൽ അവർ സത്യന്റെ നായികയായിരുന്നു. ഒരു സുന്ദരിയുടെ കഥതുടങ്ങിയ ചിത്രങ്ങളിലും അഭിനയിച്ചെങ്കിലും അന്ന് മിക്ക ഷൂട്ടിങ്ങും മദ്രാസിലാകകൊണ്ട് ലീവ് എടുക്കാനുള്ള വിഷമം കാരണം റിട്ടയർ ചെയ്യുന്നവരെ പലതിലും അഭിനയിക്കാനായില്ല. 
1989ൽ രുക്മിണി എന്ന കെപി കുമാരന്റെ ചിത്രത്തിൽ അഭിനയിച്ചുകൊണ്ട് അവർ അഭിനയത്തിൽ തിരിച്ചെത്തി. ഇത് മാധവിക്കുട്ടിയുടെ കതയെ ആസ്പദമാക്കി ഉള്ള ഒരു ചിത്രമായിരുന്നു. പിന്നീട് ശ്രീനിവാസനോടൊത്ത് ജയരാജിന്റെ ആകാസക്കോട്ടയിലെ സുൽത്താൻ. കമലിന്റെ എന്നോടിഷ്ടം കൂടാമോഎന്നിവയിലും അഭിനയിച്ചു 
അവർ കേന്ദ്രസാഹിത്യ അക്കാദമി അവാർഡ് പോലുള്ള പല വലിയ അവാർഡ്കളും നേടിയിട്ടുണ്ട്.

1995 സെപ്റ്റംബർ 6നു ശ്രീ ഉത്രാടം തിരുനാൽ ആശുപത്രിയിൽ ഹൃദയാഘാതം കാരണം അന്തരിച്ചു.

## ചലച്ചിത്രരംഗം

### നടി

### ഗായിക

### ടെലിവിഷൻ
ഒരു പൂ വിരിയുന്നു

## References

## External links
*
*
*Mavelikkara Ponnamma at MSI

വർഗ്ഗം:മലയാളചലച്ചിത്രനടിമാർ
വർഗ്ഗം:സെപ്റ്റംബർ 6-ന് മരിച്ചവർ
വർഗ്ഗം:1995-ൽ മരിച്ചവർ
സിജോയ് വർഗീസ്‌

ഒരു മലയാളസിനിമാ നടനും പരസ്യസംവിധായകനും ആണ് **സിജോയ് വർഗീസ്‌** . കൊച്ചിയിലെ ഇടപ്പള്ളിയിൽ ആണ് ജനനം. തേവര സാക്രഡ് ഹാർട്ട്സ് കോളജിൽ നിന്ന് പഠനം. പിന്നീട് സിനിമയിലും പരസ്യസംവിധാനത്തിലും സജീവമായി. 
ബാംഗ്ലൂർ ഡെയ്സ്, ജെയിംസ് ആൻഡ് ആലീസ്, അവതാരം എന്നിവയാണ് സിജോയ് വർഗീസിന്റെ ശ്രദ്ധിക്കപ്പെട്ട ചിത്രങ്ങൾ.

## തൊഴിൽ
അസിസ്റ്റന്റ്‌ സംവിധായകനായി ആണ് തുടങ്ങിയത്. പിന്നീട് ഇന്ത്യയിലെ മികച്ച പരസ്യകമ്പനികളിൽ പ്രവർത്തിച്ചു. 200-5ൽ ടി.വി.സി ഫാക്ടറി എന്ന പേരിൽ ഒരു പരസ്യകമ്പനി തുടങ്ങി, അത് ഇന്ത്യയിലെ മികച്ച പരസ്യകമ്പനികളിൽ ഒന്നാണ്.

## സിനിമ
മാർട്ടിൻ പ്രക്കാട്ട് സംവിധാനം ചെയ്ത എ ബി സി ഡി എന്ന ചിത്രത്തിലൂടെ ഒരു കമ്മീഷണറുടെ വേഷത്തിൽ ആണ് അഭിനയരംഗത്തേക്ക് കടക്കുന്നത്. പിന്നീട് അഞ്ചു സുന്ദരികൾ എന്ന സിനിമയിലെ സമീർ താഹിറിന്റെ സംവിധാനത്തിൽ എത്തിയ *ഇഷ* എന്ന ചിത്രത്തിന്റെ രചനയിൽ സിദ്ധാർത്ഥ് ഭരതന്റെ കൂടെ പങ്കാളിയായി. അഞ്ജലി മേനോൻ ചിത്രമായ ബാംഗ്ലൂർ ഡെയ്സിലെ കോച്ച് സാക്ക് എന്ന കഥാപാതരം കൂടുതൽ ശ്രദ്ധ നേടി. ബാംഗ്ലൂർ ഡെയ്സിന്റെ തന്നെ തമിഴ് പതിപ്പായ ബാംഗ്ലൂർ നാട്കൾ എന്ന ചിത്രത്തിൽ ഇതേ വേഷം ചെയ്തു.

### അഭിനയിച്ച സിനിമകൾ

## പുറത്തേക്കുള്ള കണ്ണികൾ
* 

## അവലംഭം

വർഗ്ഗം:മലയാളചലച്ചിത്രനടന്മാർ
വർഗ്ഗം:കൊച്ചിയിൽ നിന്നുമുള്ള ആളുകൾ
വർഗ്ഗം:1975-ൽ ജനിച്ചവർ
വർഗ്ഗം:മാർച്ച് 6-ന് ജനിച്ചവർ
സുജിത്ത് വാസുദേവ്

ഒരു മലയാള ചലച്ചിത്ര ഛായാഗ്രാഹകനും സിനിമ സംവിധായകനും ആണ് **സുജിത്ത് വാസുദേവ്**.

## തൊഴിൽ
2010ൽ പുറത്തിറങ്ങിയ *ചേകവർ* ആണ് ആദ്യ സിനിമ. പിന്നീട് ദൃശ്യം, *സെവെൻത്ത് ഡേ*, മെമ്മറീസ്, *അയാൾ*, അനാർക്കലി എന്നീ ചിത്രങ്ങളിൽ പ്രവർത്തിച്ചു. എല്ലാം ശ്രദ്ധിക്കപ്പെട്ട സിനിമകൾ ആയിരുന്നു.
*അയാൾ*, *മെമ്മറീസ്* എന്ന ചിത്രങ്ങളിലൂടെ 2013ൽ കേരള സംസ്ഥാന പുരസ്കാരം നേടി.
2016ൽ പൃഥ്വിരാജ്, വേദിക എന്നിവരെ കേന്ദ്രകഥാപാത്രങ്ങളാക്കി ജെയിംസ് ആൻഡ് ആലീസ് എന്ന ചിത്രത്തിലൂടെ സംവിധായകനായി.

## സ്വകാര്യ ജീവിതം
2000 ഡിസംബർ 23ന് മലയാള നടിയായ മഞ്ജു പിള്ളയെ വിവാഹം ചെയ്തു. മകൾ ദയ സുജിത്ത്.

## സിനിമകൾ

### ചലച്ചിത്ര ഛായാഗ്രാഹകൻ
{| class="wikitable sortable"
|-
! വർഷം !! സിനിമ !! ഭാഷ !! കുറിപ്പുകൾ
|-
| 2010 || *ചേകവർ* || മലയാളം || 
|-
| 2010 || *[[കോളേജ് ഡെയ്സ്|കോളജ് ഡെയ്സ്]]* || മലയാളം|| 
|-
| 2011 || *[[സിറ്റി ഓഫ് ഗോഡ്]]* || മലയാളം|| 
|-
| 2012 || *[[മുല്ലമൊട്ടും മുന്തിരിച്ചാറും]]* || മലയാളം||
|-
| 2012 || *[[മോളി ആന്റി റോക്ക്സ്|മോളി ആന്റി റോക്സ്]]* || മലയാളം||
|-
| 2013 || *അയാൾ* || മലയാളം || **കേരള സംസ്ഥാന പുരസ്കാരം നേടി<br />SIIMA അവാർഡിന് നാമനിർദ്ദേശം ചെയ്യപ്പെട്ടു.
|-
| 2013 || ''[[മെമ്മറീസ്]]'' || മലയാളം|| **കേരള സംസ്ഥാന പുരസ്കാരം നേടി*'
|-
| 2013 || *പുണ്യാളൻ അഗർബത്തീസ്* || മലയാളം|| 
|-
| 2013 || *ദൃശ്യം* || മലയാളം||
|-
| 2014 || *സെവെൻത്ത് ഡേ* || മലയാളം||
|-
| 2015 || *പാപനാശം* || തമിഴ് || 
|-
| 2015 || *അമർ അക്ബർ അന്തോണി* || മലയാളം|| 
|-
| 2015 || *അനാർക്കലി* || മലയാളം|| 
|-
| 2016 || *ജെയിംസ് ആൻഡ് ആലീസ്* || മലയാളം||
|-
| 2016 || *എസ്ര* || മലയാളം|| 
|-
|2016 || [[1971: ബിയോണ്ട് ബോർഡേഴ്സ്]] || മലയാളം||
|-
|2018 || ഓട്ടർഷാ || മലയാളം || 
|2019 || ലൂസിഫർ || മലയാളം ||

=== സംവിധായകൻ ===


=== നടൻ ===


==പുരസ്കാരങ്ങൾ==
;2013 കേരള സംസ്ഥാന ചലച്ചിത്ര പുരസ്കാരം
* *അയാൾ*, *മെമ്മറീസ്* എന്നീ ചിത്രങ്ങൾക്ക് മികച്ച [[മികച്ച ഛായാഗ്രഹണത്തിനുള്ള കേരളസംസ്ഥാന ചലച്ചിത്രപുരസ്കാരം നേടിയവരുടെ പട്ടിക|ചലച്ചിത്ര ഛായാഗ്രാഹകനുള്ള കേരള സംസ്ഥാന ചലച്ചിത്ര പുരസ്കാരം]] നേടി.

;2014 മിന്നലൈ ഫിലിം ടി വി അവാർഡ്സ്
**ദൃശ്യം* *മെമ്മറീസ്* എന്നീ ചിത്രങ്ങൾക്ക് മികച്ച ചലച്ചിത്ര ഛായാഗ്രാഹകനുള്ള പുരസ്കാരം നേടി.

;മൂന്നാമത് സൌത്ത് ഇന്ത്യൻ ഇന്റർനാഷനൽ മൂവി അവാർഡ്‌സ്
**അയാൾ'' എന്ന ചിത്രത്തിന് മികച്ച ചലച്ചിത്ര ഛായാഗ്രാഹകനുള്ള പുരസ്കാരത്തിനായി നാമനിർദ്ദേശം ചെയ്യപ്പെട്ടു.

;കേരള ഫിലിം ക്രിട്ടിക്സ്‌ അസോസിയേഷൻ അവാർഡ്
*ജെയിം ആൻഡ് ആലീസ് എന്ന ചിത്രത്തിന് മികച്ച ചലച്ചിത്ര ഛായാഗ്രാഹകനുള്ള പുരസ്കാരം നേടി.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളചലച്ചിത്ര ഛായാഗ്രാഹകർ
റെക്സ് വിജയൻ

മലയാളചലച്ചിത്രങ്ങളിലെ സം‌ഗീതസം‌വിധാനരംഗത്ത് പ്രവർത്തിക്കുന്ന ഒരു വ്യക്തിയാണ് **റെക്സ് വിജയൻ**. മലയാളം റോക്ക് ബാന്റായ *[[അവിയൽ (സംഗീതസംഘം)|അവിയലിലെ]]* പ്രധാന ഗിറ്റാറിസ്റ്റ് ആണ് റെക്സ് വിജയൻ.
2009-ൽ പുറത്തിറങ്ങിയ *[[കേരള കഫെ|കേരളകഫെയിലെ]]* അൻവർ റഷീദ് ചിത്രമായ *ബ്രിഡ്ജ്* എന്ന ചിത്രത്തിലെ സം‌ഗീതം സം‌വിധാനം ചെയ്തുകൊണ്ടാണ് റെക്സ് വിജയൻറെ സിനിമാജീവിതം തുടങ്ങുന്നത്.
മലയാള സംഗീത സംവിധായകനായ ആൽബർട്ട് വിജയൻറെ മകനാണ് റെക്സ് വിജയൻ. വളരെ ചെറിയ പ്രായത്തിൽ തന്നെ പല സംഗീത ഉപകരണങ്ങളും സ്വന്തമായി പഠിച്ചെടുത്തു. പിന്നീട് കവർ മ്യൂസിക്കുകൾ ചെയ്ത് തന്റെ സംഗീത ജീവിതം തുടങ്ങി. 14 മാർച്ച് 2008ന് ചിന്റൂ റെക്സിനെ വിവാഹം ചെയ്തു. 2000 മുതൽ 2003വരെ കൊച്ചിയിലെ പ്രശസ്തമായ റോക്ക് ബാന്റായ *മതർജെയ്നിലെ* റിതം ഗിറ്റാറിസ്റ്റ് ആയിരുന്നു.

## സിനിമകൾ

## അവലംബം

വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:1983-ൽ ജനിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
മറഡോണ (ചലച്ചിത്രം)

ടോവിനോ തോമസിനെ നായകനാക്കി നവാഗതനായ വിഷ്ണു നാരായണൻ സംവിധാനം ചെയ്യുന്ന പുതിയ മലയാളചിത്രമാണ് ***മറഡോണ***. കൃഷ്ണമൂർത്തിയാണ് ചിത്രത്തിന്റെ രചന നിർവഹിച്ചിരിക്കുന്നത്. സുഷിൻ ശ്യാമാണ് ചിത്രത്തിന്റെ സംഗീതസംവിധാനവും പശ്ചാത്തലസംഗീതവും ചെയ്യുന്നത്. ക്യാമറ കൈകാര്യം ചെയ്തിരിക്കുന്നത് ദീപക് ഡി. മേനോനും എഡിറ്റിംഗ് സൈജു ശ്രീധരനും ആണ്.

## അവലംബം

## പുറം കണ്ണികൾ
*
* Star Tovino Thomas talks about Maradona movie
* Tovino Thomas stars for the second time in a Malayalam movie 
* Maradona movie updates and news 
* Tovino Thomas to play as an antagonist

വർഗ്ഗം:2018-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ടൊവിനോ തോമസ് അഭിനയിച്ച ചലച്ചിത്രങ്ങൾ
എറിയോക്കോളേസീ

പോയേൽസ് ഓർഡറിലെ സപുഷ്പികളായ ഏകബീജപത്ര സസ്യങ്ങളുടെ കുടുംബമാണ് എറിയോക്കോളേസീ(*Eriocaulaceae*). പൈപ്പ് വോർട്ട് കുടുംബം (**pipewort family**)എന്ന് അറിയപ്പെടുന്നു. ഏഴ് ജനുസുകളിലായി 1207 സ്പീഷീസുകൾ വിവരിക്കപ്പെട്ടിട്ടുള്ള വലിയ ഒരു സസ്യകുടുംബമാണിത്. വ്യാപകമായി കാണപ്പെടുന്ന ഇവയുടെ വൈവിദ്ധ്യം പ്രധാനമായും അമേരിക്കയിലെ ഉഷ്ണമേഖലാപ്രദേശങ്ങളിലാണ്.ചുരുക്കം ചില സ്പീഷീസുകൾ സമശീതോഷ്ണ മേഖലകളിൽ കാണപെടുന്നു. അമേരിക്കൻ ഐക്യനാടുകളിൽ 16 സ്പീഷീസുകളും,കാനഡയിൽ രണ്ടും യൂറോപ്പിൽ ഒന്നും (Eriocaulon aquaticum) സ്പീഷീസുകളും മാത്രമാണ് ഉള്ളത്. നനവുള്ള മണ്ണിലാണ് ഇവയ്ക്ക് പ്രിയം. തെക്കേ ഇന്ത്യയിലെ പശ്ചിമഘട്ടത്തിലെ ജൈവവൈവിദ്ധ്യ ഹോട്സ്പോട്ടുകളിലും ഈ സസ്യകുടുംബം കാണപ്പെടുന്നു. 

ഇവ മിക്കതും ബഹുവർഷായുക്കളായ ഓഷധികളാണ്. എന്നാൽ ചിലവ വാർഷിക സസ്യങ്ങളുമാണ്. സൈപ്പെറേസീ, ജുൻ കേസീ എന്നീ സമാന സസ്യകുടുംബങ്ങളുമായി സാമ്യം പുലർത്തുന്നു. അവയെപ്പോലെ തന്നെ വളരെ ചെറിയ കാറ്റിന്റെ സഹായത്തോടെ വിത്തുവിതരണം നടത്തുന്ന പൂങ്കുലകളാണുള്ളത്.

; ജനുസുകൾ

* *[[ആക്റ്റിനോസെഫാലസ്]]*
* *[[കോമാന്തര|കോമാന്തര]]*
* *[[ചൂത് (സസ്യം)|Eriocaulon]]* - ചൂത് സസ്യം
* *[[Lachnocaulon|ലാച്നൊകോളോൺ]]* - bogbutton
* *[[Leiothrix|ലീയോത്രിക്സ്]]*
* *[[Mesanthemum|മെസാന്തമം]]*
* *[[Paepalanthus|പിപ്പലാന്തസ്]]*
* *[[Rondonanthus|റോണ്ടോനാന്തസ്]]*
* *[[Syngonanthus|സിംഗോനാന്തസ്]]*
* *[[Tonina|തോണിന]]*

## ചിത്രശാല

File:Eriocaulon decangulare.jpg|Eriocaulon decangulare flowerhead


## അവലംബങ്ങൾ

## പുറത്തേക്കുള്ള കണ്ണികൾ

* Eriocaulaceae in L. Watson and M.J. Dallwitz (1992 onwards). The families of flowering plants.

വർഗ്ഗം:സസ്യകുടുംബങ്ങൾ
എസ്സെൽ വേൾഡ്

മുംബൈയിലെ ഗോരായ് എന്ന സ്ഥലത്ത് സ്ഥിതി ചെയ്യുന്ന ഒരു അമ്യൂസ്മെൻറ് പാർക്ക് ആണ് **എസ്സെൽ വേൾഡ്**. എസ്സെൽ ഇൻഫ്രാ പ്രൊജക്റ്റ്സ് ലിമിറ്റഡ് എന്ന സ്വകാര്യ കമ്പനിയുടെ ഉടമസ്ഥതയിലുള്ളതാണ് ഈ പാർക്ക്. ഇതിന്റെ ഭാഗമായ  വാട്ടർ കിംഗ്ഡം എന്ന വാട്ടർ തീം പാർക്ക് ഉൾപ്പെടെ  64 ഏക്കർ സ്ഥലത്ത്  വ്യാപിച്ചു കിടക്കുന്നു. 
ആഡ്‌ലാബ്സ് ഇമാജിക്കയോടൊപ്പം രാജ്യത്തെ ഏറ്റവും വലിയ അമ്യൂസ്മെന്റ് പാർക്കുകളിൽ ഒന്നാണ് എസ്സെൽ വേൾഡ്. ഏതാണ്ട് 300,000 വിദ്യാർത്ഥികൾ അടക്കം പ്രതിവർഷം ഏകദേശം 1.8 ദശലക്ഷം സന്ദർശകരെ ഈ പാർക്ക്  ആകർഷിക്കുന്നു.
## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ് പേജ്

വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ
വർഗ്ഗം:മുംബൈയിലെ കെട്ടിടങ്ങളും നിർമ്മിതികളും
വർഗ്ഗം:ഇന്ത്യയിലെ അമ്യൂസ്മെന്റ് പാർക്കുകൾ
വർഗ്ഗം:1980-കളിൽ ഇന്ത്യയിൽ ആരംഭിച്ച സ്ഥാപനങ്ങൾ‎
ഖാവോ ഫനം ബെഞ്ച ദേശീയോദ്യാനം

തായ്ലൻഡിലെ ക്രാബി പ്രവിശ്യയിലെ ഒരു ദേശീയ ഉദ്യാനമാണ് **ഖാവോ ഫനം ബെഞ്ച ദേശീയോദ്യാനം** ( തായ് : อุทยานแห่งชาติ เขาพนม เบีจา ). വിർജിൻ മഴക്കാടുകളും അപൂർവ്വ ജീവജാലങ്ങളെ സംരക്ഷിക്കുന്നതു കൊണ്ടും **ഖാവോ ഫനം ബെഞ്ച പർവ്വതം** എന്ന പേരിലാണ് ഈ പാർക്ക് അറിയപ്പെടുന്നത്.
## സസ്യജന്തു ജാലം

തേക്ക് , ടാകിയാൻ , ഡിപ്റ്റെറോകാർപസ് അലാറ്റസ് , ലാഗർസ്ട്രൊമിയ , മഗ്നോലിയ ചംബക , പാർക്കിയ സ്പേഷ്യോസ എന്നിവയാണ് പാർക്കിലെ വനങ്ങളിൽ ഉൾപ്പെടുന്നത്. നിമ്നോന്നതഭാഗങ്ങളിൽ കലാമസ് പാമും മുളയും കാണപ്പെടുന്നു.

ക്ലൗഡെഡ് പുള്ളിപ്പുലി , സുമാത്രൻ സെരോവ് , ടേപിർ , കറുത്ത കരടി , മൗസ് ഡീർ എന്നിവയെല്ലാം മൃഗങ്ങളിൽ ഉൾപ്പെടുന്നു. ലംഗൂർ , ലാർ ഗിബ്ബൺ , സ്റ്റംപ് വാൽഡ് മകാക് തുടങ്ങി ഇനങ്ങളിലുള്ള നിരവധി കുരങ്ങുകൾ ഈ പാർക്കിൽ  കാണപ്പെടുന്നു.

പ്രധാനപ്പെട്ട ഒരു പക്ഷി നിരീക്ഷണ പ്രദേശമായ ഖാവോ ഫനം ബെഞ്ച  200 ലധികം പക്ഷിയിനങ്ങൾ ഉൾക്കൊള്ളുന്നു.  വൈറ്റ് ക്രൗൺഡ്, ഹെൽമെറ്റ്ഡ് ഹോൺബിൽ , വൈറ്റ്-റംപെഡ് ഷാമ , ആർഗസ് ഫീസന്റ് എന്നിവയും ഇവിടെയുണ്ട്. വംശനാശം നേരിടുന്നതും അപൂർവ്വ പക്ഷികളിലൊന്നായ ഗർണീസ് പിറ്റ ഇവിടെ സംരക്ഷിക്കപ്പെടുന്നു.

## ഭൂമിശാസ്ത്രം

ഖാവോ ഫനം ബെഞ്ച  ക്രാബി പട്ടണത്തിൽ നിന്ന് 20 കിലോമീറ്റർ (12 മൈൽ) അകലെ  ക്രാബി , ഖാവോ ഫനം , എഒ ല്യൂക്ജില്ലകളിലായി സ്ഥിതിചെയ്യുന്നു.ഈ പാർക്ക് 50 ചതുരശ്ര കിലോമീറ്റർ വിസ്തീർണ്ണത്തിൽ വ്യാപിച്ചു കിടക്കുന്നു. വടക്കു നിന്ന് തെക്കോട്ട് മലനിരകളുടെ ഒരു ഭാഗമായ ഖാവോ ഫനം ബെഞ്ചയുടെ ഏറ്റവും കൂടിയ ഉയരം 1,397 മീറ്റർ (4,580 അടി) ആണ്.
## ആകർഷണങ്ങൾ

ഹ്വായ് ടു ഫാൾസ്, 80 മീറ്റർ (260 അടി) ഉയരമുള്ള അഞ്ച് നീരുറവകളുള്ള വെള്ളച്ചാട്ടം,  തുടങ്ങിയ നിരവധി വെള്ളച്ചാട്ടങ്ങളും ഈ പാർക്കിലുണ്ട്.  മൂന്ന് നീരുറവകളുള്ള ഒരു വെള്ളച്ചാട്ടമാണ് ഹ്വായ് സാഖെ വെള്ളച്ചാട്ടം.

സ്റ്റാളാക്റ്റൈറ്റുകളും സ്റ്റാലേഗ്മൈറ്റും ഖാവോ ഫ്യൂങ്  ഗുഹകളുടെ സവിശേഷതയാണ്.  ഖാവോ ഫനം ബെഞ്ച പർവ്വതം കനത്ത വനമാണ്. ഒരു ദിവസത്തെ മൾട്ടി ട്രെക്കിൽ മാത്രമേ കയറാൻ കഴിയൂ.
## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
കരിവെള്ളൂർ സമരം

കേരളത്തിലെ  കരിവെള്ളൂരിൽ 1946 ൽ ജന്മിവ്യവസ്ഥക്കെതിരേ നടത്തിയ ഒരു സുപ്രധാന കർഷക സമരമായിരുന്നു  **കരിവെള്ളൂർ സമരം**.

രണ്ടാം ലോകമഹായുദ്ധത്തെത്തുടർന്ന് രാജ്യത്തെങ്ങും കടുത്ത ക്ഷാമവും പട്ടിണിയും നേരിട്ടു. കോളറ പിടിപെട്ട് ജനങ്ങൾ മരണപ്പെടാൻ തുടങ്ങി. എന്നാൽ ചിറക്കൽ കോവിലകത്തെ ജന്മികൾ ഇത്തരം കെടുതികൾ ഒന്നും കണ്ടെന്നു വച്ചില്ല. കുടിയാന്മാരിൽ നിന്നും ലഭിക്കേണ്ട പാട്ടവും, വരവും ഒന്നും കുറക്കാൻ അവർ തയ്യാറായിരുന്നില്ല. കൂടാതെ, സാധാരണക്കാരെ ചൂഷണം ചെയ്യാൻ നെല്ല് അവരുടെതന്നെ പത്തായത്തിൽ പൂഴ്ത്തിവെച്ചു. മിച്ചം വരുന്ന നെല്ല് സ്റ്റോറിൽ അടക്കണമെന്നും, കരിഞ്ചന്ത അവസാനിപ്പിക്കണമെന്നും എ.വി.കുഞ്ഞമ്പുവിന്റെ നേതൃത്വത്തിലുള്ള കർഷകസംഘം 1946 ഡിസംബർ 16-ൻ കരിവെള്ളൂർ സെൻട്രൽ സ്കൂളിൽ വെച്ച് നടത്തിയ യോഗത്തിൽ ആവശ്യപ്പെട്ടു. നെല്ലു കടത്തുന്നതു തടയാൻ ഈ യോഗം തീരുമാനിച്ചു. 

ഇതിനെ അവഗണിച്ചുകൊണ്ട് ചിറക്കൽ തമ്പുരാൻ നെല്ല് പോലീസിന്റേയും, ഗുണ്ടകളുടേയും സഹായത്താൽ ഡിസംബർ 20-നു കടത്തിക്കൊണ്ടു പോകാൻ ശ്രമിച്ചു. ഇതറിഞ്ഞ ജനം കരിവെള്ളൂരിലെ കുണിയൻ പുഴയിലേക്ക് കല്ലും വടിയും കവണയുമൊക്കെയായി എ.വി. കുഞ്ഞമ്പു , കൃഷ്ണൻ മാസ്റ്റർ, പി കുഞ്ഞിരാമൻ, കണിച്ചിവീട്ടിൽ കൃഷ്ണൻ നായർ, കൂലേരിക്കാരൻ കുഞ്ഞമ്പു, കെ വി കുഞ്ഞിക്കണ്ണൻ, കെ വി സദാനന്ദപൈ, കോളിയാടൻ നാരായണൻ മാസ്റ്റർ  കുഞ്ഞമ്പുവിന്റെ കൂട്ടമായി എത്തി ഇത് തടഞ്ഞു. പോലീസും ജനങ്ങളും ഏറ്റുമുട്ടി. എം.എസ്.പി. തോക്കുപയോഗിച്ച് നിറയൊഴിച്ചു.  1946 ഡിസംബർ 20 ന് നടന്ന പോലീസ് വെടിവെപ്പിൽ കീനേരി കുഞ്ഞമ്പു, തിടിൽ കണ്ണൻ എന്നീ കർഷകർ മരിച്ചു. മരിച്ചെന്നുകരുതി എ വി,  കൃഷ്ണൻ മാസ്റ്റർ, പുതിയടത്ത് രാമൻ എന്നിവരെ പച്ചോലയിൽക്കെട്ടിക്കൊണ്ടുപോയി. തോട്ടത്തിൽ കുഞ്ഞപ്പു, കോയ്യൻ കണ്ണൻ, കരുത്തുമ്മാട കൊടക്കൽ രാമൻ നായർ എന്നിവർക്കും വെടിയേറ്റു.  

തുടർന്ന് കരിവെള്ളൂരിലും പരിസരത്തും പൊലീസും ജന്മി ഗുണ്ടകളും ചേർന്ന് തേർവാഴ്ച നടത്തി. കേസിൽ 197 പേരെ പ്രതികളാക്കി.  12 പേർ ഒളിവിൽ പോയി. 75 പേരെ വിചാരണചെയ്തു. 66 പേരെ ജയിലിലടച്ചു. കരിവെള്ളൂ‍ർ കേസിൽ  എ.വി. കുഞ്ഞമ്പു 1950 വരെ ജയിലിൽ കിടന്നു.
## അവലംബം

വർഗ്ഗം:കേരളത്തിലെ കർഷക സമരങ്ങൾ
മു കോ ലന്റ ദേശീയോദ്യാനം

തായ്ലൻഡിലെ ക്രാബി പ്രവിശ്യയുടെ തെക്കുഭാഗത്തുള്ള ഒരു ദേശീയ ഉദ്യാനമാണ് **മു കോ ലന്റ ദേശീയോദ്യാനം.**' ഇവിടെ നിരവധി  ദ്വീപുകളുമുണ്ട്. ഇതിൽ കോ ലന്റ നോയി, കോ ലന്റ യായ് എന്നിവയാണ് രണ്ട് വലിയ ദ്വീപുകൾ. ഇതിൽ  കോ ലന്റ യായ് ആണ് പ്രധാന വിനോദ സഞ്ചാര കേന്ദ്രം. 1990 ൽ ആണ് ഈ പാർക്ക് സ്ഥാപിക്കപ്പെട്ടത്.

കോ ലന്റ യായിൽ ചവോ ലേ, അല്ലെങ്കിൽ "സീ ജിപ്സികൾ" എന്ന ഒരു വംശം താമസിച്ചിരുന്നു. ആറാമത്തേതും പതിനൊന്നാമത്തേതുമായ മാസങ്ങളിലെ പൂർണ്ണചന്ദ്ര രാത്രികളിൽ നല്ല ഭാഗ്യവും, സമൃദ്ധിയും കൊണ്ടുവരാൻ ആചാരപരമായ ബോട്ടുകൾ ഉണ്ടാക്കി അതിൽ പുരാതന ആചാരങ്ങളും ചടങ്ങുകളും നടത്തുന്നു. ഇത് ഇപ്പോഴും പിന്തുടരുന്നു.
 

## ചിത്രശാല

1062-mu-koh-lanta-national-park-05.jpg|Southern cape of Ko Lanta Yai
2016 Prowincja Krabi, Ko Ma (06).jpg|Ko Ma
2016 Prowincja Krabi, Ko Ngai (16).jpg|Ko Ngai
2016 Prowincja Krabi, Ko Ngai (21).jpg|Long-tail boat at Ko Ngai


## ഇതും കാണുക
തായ്‌ലാന്റിലെ ദേശീയോദ്യാനങ്ങൾ

## അവലംബം

വർഗ്ഗം:തായ്‌ലാന്റിലെ ദേശീയോദ്യാനങ്ങൾ
മിസിസ്. ഗൗൾഡ്സ് സൺബേർഡ്

**മിസിസ്. ഗൗൾഡ്സ് സൺബേർഡ്** **Mrs. Gould's sunbird** ( Aethopyga gouldiae )  നെക്റ്റരിനിഡേ കുടുംബത്തിലെ ഒരു പക്ഷിയാണ്.
ബംഗ്ലാദേശ് , ഭൂട്ടാൻ , ചൈന , ഹോങ്കോങ്ങ് , ഇന്ത്യ , ലാവോസ് , മ്യാന്മർ , നേപ്പാൾ , തായ്ലാന്റ്, വിയറ്റ്നാം എന്നീ രാജ്യങ്ങളിൽ ഇത് കാണപ്പെടുന്നു .

ഉഷ്ണമേഖല ഉപോഷ്ണമേഖലാപ്രദേശങ്ങളിലും മോൺടേൻ ഫോറസ്റ്റുകളിലും ഉഷ്ണമേഖലാ ഈർപ്പമുള്ള പർവതങ്ങളോടുകൂടിയ പ്രദേശങ്ങളിലും ഇതിന്റെ പ്രകൃതിദത്ത ആവാസമേഖലകളാണ് .

ബ്രിട്ടീഷ് കലാകാരനും പ്രകൃതിശാസ്ത്രജ്ഞനുമായ ജോൺ ഗൗൾഡിന്റെ ഭാര്യ എലിസബത്ത് ഗൗൾഡിന്റെ പേർ ആണ് ഐറിഷ്  പക്ഷിനിരീക്ഷകനായ നിക്കോളാസ് വിഗോർ ഈ പക്ഷിയ്ക്ക് നല്കിയിരിക്കുന്നത് .
## അവലംബം

വർഗ്ഗം:നേപ്പാളിലെ പക്ഷികൾ
വർഗ്ഗം:തായ്‌ലാന്റിലെ പക്ഷികൾ
വർഗ്ഗം:വിയറ്റ്നാമിലെ പക്ഷികൾ
വർഗ്ഗം:ലാവോസിലെ പക്ഷികൾ
വർഗ്ഗം:ഭൂട്ടാനിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:ബംഗ്ലാദേശിലെ പക്ഷികൾ
വർഗ്ഗം:ചൈനയിലെ പക്ഷികൾ
വർഗ്ഗം:മ്യാൻമറിലെ പക്ഷികൾ
ആരതി ബജാജ്

**ആരതി ബജാജ്** ഒരു ഇന്ത്യൻ സിനിമാ എഡിറ്റർ ആണ്. റോക്ക്സ്റ്റാർ (2011), ഹൈവേ (2014), എന്നിവയൊക്കെ ആരതിയുടെ ശ്രദ്ധിക്കപ്പെട്ട വർക്കുകൾ ആണ്. ഇന്ത്യയിലെ തന്നെ മികച്ച എഡിറ്റർമാരിൽ ഒരാളാണ് ആരതി ബജാജ്.

## തൊഴിൽ
അനുരാഗ് കശ്യപിന്റെ പാഞ്ച് (പുറത്തിറങ്ങിയിട്ടില്ലാത്ത ചിത്രം) എന്ന ചിത്രം എഡിറ്റ്‌ ചെയ്തുകൊണ്ടാണ് ചലച്ചിത്രരംഗത്തേക്ക് വരുന്നത്. ഒരുപാട് വിവാദങ്ങൾക്ക് ഇടയാക്കിയ ബ്ലാക്ക് ഫ്രൈഡേ ആണ് ഇതിന് ശേഷം ചെയ്ത സിനിമ. ഈ ചിത്രത്തിലൂടെ 2008ലെ സ്റ്റാർ സ്ക്രീൻ അവാർഡിന് നാമനിർദ്ദേശം ചെയ്യപ്പെട്ടു. റീമ കഗ്ടിയുടെ ഹണിമൂൺ ട്രാവൽസ് പ്രൈവറ്റ് ലിമിറ്റഡ്, ഇംതിയാസ് അലിയുടെ ജബ് വി മെറ്റ്, രാജ്കുമാർ ഗുപ്തയുടെ ആമിർ എന്നിവയാണ് പിന്നീട് എഡിറ്റ്‌ ചെയ്ത മറ്റു സിനിമകൾ. ഇവയിൽ ആമിർ എന്ന ചിത്രത്തിലൂടെ രണ്ടാമതും സ്റ്റാർ സ്ക്രീൻ അവാർഡിന് നാമനിർദ്ദേശം ചെയ്യപ്പെട്ടു. അനുരാഗ് കശ്യപിന്റെ സിനിമകളായ ദേവ് ഡി, ഗുലാൽ, അഗ്ലി, രാമൻ രാഘവ് 2.0, മുക്കാബാസ് എന്നിവയുടെയും എഡിറ്റിംഗം നിർവഹിച്ചു. വിക്രമാദിത്യ മോട്വാനെ അനുരാഗ് കശ്യപ് എന്നിവരുടെ സംവിധാനത്തിൽ 2018ൽ പുറത്തിറങ്ങിയ നെറ്റ്ഫ്ലിക്സ് സീരീസ്‌ ആയ സാക്രട് ഗെയിംസ് ആണ് ആരതിയുടെ ഏറ്റവും പുതിയ പ്രൊജക്റ്റ്‌.

## സിനിമകൾ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ചലച്ചിത്ര ചിത്രസംയോജകർ
അസ്ക്ലെപിയാസ് സ്പെഷിയോസ

അപ്പോസൈനേസീ (Apocynaceae- ഡോഗ്ബേൻ കുടുംബം) കുടുംബത്തിലെ പാൽനിറത്തിൽ വിഷമയമുള്ള കറ (latex) ഉള്ള ബഹുവർഷസസ്യമായ **അസ്ക്ലെപിയാസ് സ്പെഷിയോസ** (*Asclepias speciosa*) സാധാരണയായി **ഷോവി മിൽക്ക് വീഡ്** എന്ന് അറിയപ്പെടുന്നു.ഈ സസ്യം വടക്കേ അമേരിക്കയുടെ പടിഞ്ഞാറൻ പകുതിയിൽ നിന്നുള്ള തദ്ദേശവാസിയാണ്.

അമേരിക്കൻനിവാസികൾ ഇത് കയർ, ബാസ്കെറ്റുകൾ, വലകൾ എന്നിവയുടെ നിർമ്മാണത്തിനായി ഇതിന്റെ നാരുകൾ ഉപയോഗിക്കുന്നു. ഇതിന്റെ കറയ്ക്ക് ഔഷധ ഗുണങ്ങൾ ഉണ്ടെന്ന് ചില തദ്ദേശീയ അമേരിക്കക്കാർ വിശ്വസിച്ചിരുന്നുവെങ്കിലും മിക്ക മിൽക്ക് വീഡ് സ്പീഷീസുകളും വിഷമുള്ളതാണ്.

അസ്ക്ലെപിയാസ് സ്പെഷിയോസ ഒരു പ്രത്യേക മൊണാർക്ക് ബട്ടർഫ്ലൈയുടെ ഭക്ഷണവും വാസസ്ഥലവുമാണ്. കൂടാതെ, സസ്യങ്ങൾ ഉത്പ്പാദിപ്പിക്കുന്ന ഫിനൈൽ അസെറ്റാൾഡിഹൈഡ്, സിയാൻന്തെഡോൺ മയോപിഫോർമിസ് എന്ന റെഡ് ബെൽറ്റെഡ് ക്ലിയർവിങ് നിശാശലഭത്തിനെ ആകർഷിക്കുന്നു.

## അവലംബം

## ബാഹ്യ ലിങ്കുകൾ

*Jepson Manual Treatment: ''Asclepias speciosa''
*Ethnobotany: ''Asclepias speciosa''
*''Asclepias speciosa'' Photo gallery

വർഗ്ഗം:അപോസിനേസി കുടുംബം
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
ഹന്നാ ഗാഡ്സ്ബി

ഒരു ഓസ്ട്രേലിയൻ കോമഡിയനും എഴുത്തുകാരിയുമാണ് **ഹന്നാ ഗാഡ്സ്ബി**. പുതിയ കോമഡിയന്മാർക്ക് വേണ്ടി 2006ൽ നടത്തിയ റോ കോമഡി മത്സരത്തിന്റെ നാഷണൽ  ഫൈനലിൽ വിജയിച്ചതിന് ശേഷമാണ് ഹന്നാ പ്രശസ്തിയാർജിച്ചത്. അതിന് ശേഷം ഓസ്ട്രേലിയയിലും ന്യൂസിലാന്റിളും പലയിടങ്ങളിലായി ടെലിവിഷൻ ഷോകൾ അവതരിപ്പിച്ചു.
2018ൽ നെറ്റ്ഫ്ലിക്സ് സ്പെഷ്യൽ ആയി **നനെറ്റ്** എന്ന ഷോ അവതരിപ്പിച്ചു. അതിലൂടെ അന്താരാഷ്‌ട്രശ്രദ്ധ നേടി.

## ആദ്യകാലജീവിതവും വിദ്യാഭ്യാസവും
ടസ്മാനിയിലെ സ്മിത്ത്ടണിൽ ആണ് ഗാഡ്സ്ബി വളർന്നത്. മാതാപിതാക്കളുടെ 5 മക്കളിൽ ഏറ്റവും ഇളയവൾ ആയിരുന്നു ഹന്നാ.. പിന്നീട് 1990-1995 കാലഘട്ടങ്ങളിലായി ഹൈസ്കൂൾ വിദ്യാഭ്യാസം പൂർത്തിയാക്കി. പിന്നീട് ലോൻസെസ്റ്റൺ കോളേജ്, ഹോബർട്ടിലുള്ള യൂണിവേഴ്സിറ്റി ഓഫ് ടസ്മാനിയ എന്നിവിടങ്ങളിൽ നിന്ന് വിദ്യാഭ്യാസം നേടി. 2003ൽ ഓസ്ട്രേലിയൻ നാഷണൽ യൂണിവേഴ്സിറ്റിയിൽ നിന്ന് ആർട്ട്‌ ഹിസ്റ്ററി & ക്യൂറേറ്റർഷിപ്പ് എന്ന വിഷയത്തിൽ ബിരുധം നേടി.. കോമഡിയൻ ആവുന്നതിന് മുമ്പ് ഗാഡ്സ്ബി സിനിമ പ്രൊജക്ഷനിസ്റ്റ് ആയും ഫാമിൽ ട്രീ പ്ലാന്റർ ആയും ജോലി ചെയ്തിട്ടുണ്ട്. കോമഡിയൻ ആയ ശേഷം ഏറ്റവും ചെറിയ തോതിലുള്ള കോമഡി ഫെസ്റ്റിവൽ മുതൽ അന്താരാഷ്‌ട്ര കോമഡി ഫെസ്റ്റിവലിൽ വരെ ഹന്നാ, 10 വർഷത്തോളം നിറഞ്ഞുനിന്നിരുന്നു.

## സ്വകാര്യജീവിതം
ഗാഡ്സ്ബി ഒരു സ്വവർഗാനുരാഗി ആണ്, അത് തന്റെ സ്റ്റാന്റപ്പുകളിൽ കൂടി പ്രകടിപ്പിക്കുകയും ചെയ്തിട്ടുണ്ട്.

ബിഗ്‌ ബ്രതേഴ്സ് ബിഗ്‌ സിസ്റ്റേഴ്സ് ഓഫ് മെൽബൺ, എഡ്മണ്ട് റൈസ് ക്യാമ്പസ് ഓഫ് വിക്ടോറിയ, സാക്രഡ് ഹാർട്ട്‌ മിഷൻ തുടങ്ങിയ പല ചാരിറ്റികളുടെയും സജീവ പ്രവർത്തകയായിരുന്നു ഗാഡ്സ്ബി.

രോഗനിർണയത്തിലൂടെ ഗാഡ്സ്ബിക്ക് ഓട്ടിസത്തിന്റെ സ്വഭാവമുള്ള എ.എച്ച്.എച്ച്.ഡി ആണെന്ന് തെളിഞ്ഞിരുന്നു.

## സിനിമകൾ
* 2009–2010: *ദി ലൈബ്രേറിയൻസ് (ടി. വി. സീരീസ്‌)  – as Carmel (2 എപ്പിസോഡിൽ)
* 2011: *ഹന്നാ ഗാഡ്സ്ബി: കിസ്സ്‌ മി ക്വിക്ക്*, *അയാം ഫുൾ ഓഫ് ജ്യൂബ്സ്*, വെയർഹൗസ് കോമഡി ഫെസ്റ്റിവൽ (ടി. വി. സീരീസ്‌) - എഴുത്ത്
* 2012–2013: *ആദം ഹിൽസ് ടുനൈറ്റ് (ടി. വി. സീരീസ്‌) – **'തിരക്കഥ രചന**' (24 episodes)
* 2013: *അണ്ടർബെല്ലി (ടി. വി. സീരീസ്‌) - as Charlie (3 എപ്പിസോഡിൽ)
* 2013: *ഹന്നാ ഗാഡ്സ്ബി: മിസ്സിസ് ചക്ക്ൾസ്*, വെയർഹൗസ് കോമഡി ഫെസ്റ്റിവൽ (ടി. വി. സീരീസ്‌) - എഴുത്ത്
* 2013–2014: *ഹന്നാ ഗാഡ്സ്ബി*യുടെ ഓസ്‌* (ടി. വി. സീരീസ്‌ ഡോക്യുമെന്ററി) – എഴുത്ത്
* 2014–2016: *പ്ലീസ് ലൈക്ക് മി* (ടി. വി. സീരീസ്‌) – as ഹന്നാ; കൂടാതെ എഴുത്തുകാരിയും കൂടെയാണ് (22 എപ്പിസോഡിൽ)
* 2018: *ഹന്നാ ഗാഡ്സ്ബി*യുടെ നെയ്ക്കഡി ന്യൂട്സ് (ടി വി മിനി സീരീസ്‌ ഡോക്യുമെന്ററി) – എഴുത്ത്
* 2018: *ഹന്നാ ഗാഡ്സ്ബി: നനെറ്റ്* (ടി വി മൂവി) – എഴുത്ത്

## പ്രസിദ്ധീകരണങ്ങൾ
* 

## അവലംബം
വിക്രം ചന്ദ്ര (നോവലിസ്റ്റ്)

ഒരു ഇന്ത്യൻ-അമേരിക്കൻ നോവലിസ്റ്റ് ആണ് **വിക്രം ചന്ദ്ര**. ആദ്യ നോവലായ *റെഡ് എർത്ത് & പൌറിങ്ങ് റൈൻ* 1996ലെ മികച്ച ആദ്യപുസ്തകത്തിനുള്ള കോമൺവെൽത്ത് റൈറ്റേഴ്സ് പ്രൈസ് നേടി.

## ആദ്യകാല ജീവിതം
1961ൽ ന്യൂ ഡൽഹിയിൽ ആണ് ചന്ദ്ര ജനിച്ചത്. പിതാവ് നവീൻ ചന്ദ്ര ഒരു കച്ചവടക്കാരൻ ആയിരുന്നു. അമ്മ കമ്ന ചന്ദ്ര നാടകങ്ങളും ഹിന്ദി സിനിമകൾക്കുള്ള തിരക്കഥയും എഴുതിയിട്ടുണ്ട്. 1982ൽ പുറത്തിറങ്ങിയ *പ്രേം റോഗ്* 1994ൽ പുറത്തിറങ്ങിയ *1942: എ ലവ്വ്‌സ്റ്റോറി* *ചാന്ദിനി* എന്നിവയാണ് അവരുടെ ശ്രദ്ധിക്കപ്പെട്ട സിനിമകൾ. ചന്ദ്രയുടെ സഹോദരി തനൂജ് ചന്ദ്ര ഒരു സിനിമസംവിധായകയും തിരക്കഥാകൃത്തും ആണ്. സുർ, സംഘർഷ് തുടങ്ങിയ ചിത്രങ്ങൾ അവർ സംവിധാനം ചെയ്തിട്ടുണ്ട്. ചന്ദ്രയുടെ സഹോദരി അനുപമ ചോപ്ര ഒരു ചലച്ചിത്രനിരൂപകയും എൻ.ഡി.ടി.വിയുടെ കൺസൾട്ടിങ്ങ് എഡിറ്ററും ആണ്.

അജ്മീറിലുള്ള മയോ കോളേജിൽ നിന്ന് ആയിരുന്നു ചന്ദ്രയുടെ ഹൈ സ്കൂൾ വിദ്യാഭ്യാസം. അതിനു ശേഷം മുംബൈ സെന്റ്‌. എക്സേവിയർ കോളേജിൽ ബിരുധപഠനത്തിന് ചേരുകയും ചെയ്തു. പഠനത്തിന് ഇടയിൽ യുണൈറ്റട് സ്റ്റേറ്റ്സിലേക്ക് ട്രാൻസ്ഫർ ആയി പോവുകയും ചെയ്തു. കാലിഫോർണിയയിലുള്ള പോമോന കോളേജിൽ നിന്നും ക്രിയേറ്റിവ് റൈറ്റിങ്ങിൽ ബിരുധം നേടി. പിന്നീട് കൊളംബിയ യൂനിവേഴ്സിറ്റിയിൽ പഠനത്തിന് ചേർന്നെങ്കിലും ആദ്യ നോവൽ എഴുതുന്നതിനു വേണ്ടി ആ പഠനം പാതി വഴിയിൽ ഉപേക്ഷിച്ചു. 1987ൽ ജോൺ ഹോപ്കിൻസ് യൂനിവേഴ്സിറ്റിയിൽ നിന്നും എം എ ബിരുദാനന്തര ബിരുധം നേടി. അതിനു ശേഷം ബാർക്ലേയിലുള്ള യൂനിവേഴ്സിറ്റി ഓഫ് കാലിഫോർണിയയിൽ അധ്യാപകനായി ജോലി ചെയ്തു.

## തൊഴിൽ
1995ൽ പുറത്തിറങ്ങിയ *റെഡ് എർത്ത് & പൌറിങ്ങ് റൈൻ* ആണ് ചന്ദ്രയുടെ ആദ്യ നോവൽ. ആംഗ്ലോ-ഇന്ത്യൻ സൈനികനായ ജെയിംസ്‌ സ്കിന്നറുടെ ആത്മകഥയിൽ പ്രചോദനം ഉൾക്കൊണ്ട് ആണ് എഴുതിയിരിക്കുന്നത്. 1995ൽ ഇന്ത്യയിൽ പെൻഗ്വിൻ ബുക്ക്സും യു കെയിൽ ഫാബർ & ഫാബർ, യു എസിൽ ലിറ്റിൽ ബ്രൌണും ആണ് ഈ പുസ്തകം പബ്ലിഷ് ചെയ്തിരിക്കുന്നത്. മികച്ച പുസ്തകത്തിനുള്ള അവാർഡുകൾ ഉൾപ്പെടെ ഒരുപാട് ശ്രദ്ധ പിടിച്ചുപറ്റിയ ഒരു പുസ്തകമായിരുന്നു റെഡ് എർത്ത് & പൌറിങ്ങ് റൈൻ.
1997ൽ ലവ്വ്‌ & ലോങ്ങിങ്ങ് ഇൻ ബോംബേ എന്ന ചെറുകഥാ സമാഹാരം പുറത്തിറക്കി. റെഡ് എർത്ത് & പൌറിങ്ങ് റൈൻ പുറത്തിറക്കിയ പബ്ലിഷിംഗ് ഹൌസ് തന്നെയാണ് ഇതും പുറത്തിറക്കിയത്. കൂടാതെ ഈ പുസ്തകം മികച്ച പുസ്തകത്തിനുള്ള കോമൺവെൽത്ത് റൈറ്റേഴ്സ് പുരസ്കാരം നേടുകയും ചെയ്തു.

2000ൽ സുകേതു മേഹ്തയുടെ സഹതിരക്കഥാകൃത്തായി മിഷൻ കാശ്മീർ എന്ന ചിത്രത്തിന് തിരക്കഥയെഴുതി. ചന്ദ്രയുടെ സഹോദരനും പ്രശസ്ത സംവിധായകനുമായ വിധു വിനോദ് ചോപ്ര ആയിരുന്നു. ഹൃത്വിക് റോഷൻ ആയിരുന്നു നായകൻ.

ചന്ദ്രയുടെ ഏറ്റവും അവസാനമായി പുറത്തിറങ്ങിയ നോവൽ ആണ് സാക്രട് ഗെയിംസ്. സർതാജ് സിംഗ് എന്ന പോലീസുകാരന്റെ പാശ്ചാതലത്തിൽ മുംബൈ നഗരത്തിലെ കഥയാണ് നോവൽ പറയുന്നത്. 900 പേജുകൾ അടങ്ങിയ നോവൽ ആ വർഷത്തെ ഏറ്റവും മികച്ച പുസ്തകങ്ങളിൽ ഒന്നായിരുന്നു. ഈ പുസ്തകത്തിന്റെ പ്രധാനതിന്റെ പകർപ്പവകാശംത്തിനു വേണ്ടി ലോകമൊട്ടാകെയുള്ള പബ്ലിഷർമാർക്കിടയിൽ ഒരു പിടിവലി തന്നെ ഉണ്ടായിരുന്നു.

ജീക്ക് സബ്ലൈം: ദി ബ്യൂട്ടി ഓഫ് കോഡ്, ദി കോഡ് ഓഫ് ബ്യൂട്ടി എന്ന പുസ്തകം നാഷണൽ ബുക്ക് ക്രിട്ടിക്സ് സർക്കിൾ അവാർഡിന്റെ അവസാനഘട്ടം വരെ എത്തിയ ഒരു പുസ്തകമായിരുന്നു.

## സ്വകാര്യജീവിതം
എഴുത്തുകാരിയായ മെലാനി അബ്രംസിനെയാണ് ചന്ദ്ര വിവാഹം ചെയ്തത്. ഇവർ രണ്ടു പേരും ക്രിയേറ്റിവ് റൈറ്റിങ്ങിനു ഒരുമിച്ച് പഠിച്ചവർ ആയിരുന്നു. മുംബൈയിലും കാലിഫോർണിയയിലുമായി മാറിമാറിയാണ് ചന്ദ്ര ഇപ്പോൾ താമസിക്കുന്നത്.  ലീല, ദർശന എന്നിവർ ആണ് ചന്ദ്രയുടെ മക്കൾ.

## പുസ്തകങ്ങൾ
*
**ലവ്വ്‌ & ലോങ്ങിങ്ങ് ഇൻ ബോംബേ: കഥാസമാഹാരം*, Penguin Books, 1997, 
*; HarperCollins, 2007, 
*

## അവലംബം
മാനിയ നദി

മഡഗാസ്കറിലെ ഒരു നദിയാണ് **മാനിയ നദി**. ദ്വീപിലെ സെൻട്രൽ പർവതങ്ങളിൽ നിന്ന് ഒഴുകുന്ന നദി മോസാംബിക് ചാനലിൽ അവസാനിക്കുന്നു. 2000-ൽ സംഭവിച്ച വലിയ ചുഴലിക്കാറ്റ് വെള്ളപ്പൊക്കമുണ്ടാക്കുകയും ധാരാളം ആളുകൾ മരിക്കാനിടയാകുകയും ചെയ്തു.

ഇടതുഭാഗത്ത് നിന്നുള്ള പ്രധാന പോഷകനദികൾ ഇവറ്റോ, ഇമോറോണ, ഇക്കോളി, മേനാല, സാകെനി നദി, അതിന്റെ വലതുവശത്ത് ഫിറ്റനാമരിയ, സകോറെന്ദ്രിക, മനണ്ടോണ നദി, ഇസകെലി, ഇന്ദ്രാറ്റ്‌സെ നദികൾ എന്നിവയാണ്. 

ആന്റിയാസംബറ്റോയുടെ സൈറ്റിന് സമീപം മാനിയ നദിയിൽ ഒരു ജലവൈദ്യുത നിലയത്തിന്റെ ഒരു പ്രോജക്റ്റ് നടക്കുന്നു.

## അവലംബം

## ബാഹ്യ ലിങ്കുകൾ

വർഗ്ഗം:മഡഗാസ്കറിലെ നദികൾ
വർഗ്ഗം:ആഫ്രിക്കയിലെ നദികൾ
ഫനംബന നദി

വടക്കൻ മഡഗാസ്കറിൽ സാവാ മേഖലയിൽ ആണ് **ഫനംബന നദി** സ്ഥിതിചെയ്യുന്നത്. ഫനംബന ഗ്രാമത്തിന് സമീപത്താണ് ഇത് സ്ഥിതി ചെയ്യുന്നത്.  മൊറഫനോയ്ക്ക് സമീപം റൂട്ട് നാഷണൽ 5a ക്രോസ്സ് ചെയ്യുന്നു. അതിന്റെ ഉറവിടങ്ങൾ മാറോജി മാസിഫിൽ സ്ഥിതിചെയ്യുന്നു. ഈ നദി വോഹെമെറിനു തെക്കായി സാംബവയിലൂടെ ഇന്ത്യൻ മഹാസമുദ്രത്തിലേക്ക് ഒഴുകുന്നു.
## അവലംബങ്ങൾ

വർഗ്ഗം:മഡഗാസ്കറിലെ നദികൾ
വർഗ്ഗം:ആഫ്രിക്കയിലെ നദികൾ
അബ്ലൂട്ടോഫോബിയ

ലഘുചിത്രം|വലത്ത്‌|കുളിക്കുന്നതിനോടുള്ള അകാരണഭയമാണ് അബ്ലൂട്ടോഫോബിയ.
കുളിക്കുന്നതിനോടോ ശരീരം വൃത്തിയാക്കുന്നതിനോടോ തോന്നുന്ന അകാരണമായ ഭയത്തെ **അബ്ലൂട്ടോഫോബിയ** (Ablutophobia) എന്നുപറയുന്നു. പുരുഷൻമാരെ അപേക്ഷിച്ച് സ്ത്രീകളിലും കുട്ടികളിലുമാണ് ഇത് കൂടുതലായി കണ്ടുവരുന്നത്. പക്ഷേ കുട്ടികളിലുണ്ടാകുന്ന ഭയം അവർ വളർന്നുവരുന്നതോടെ ഇല്ലാതാകുന്നു. യൂറോപ്യൻ രാജ്യങ്ങളിലും യൂറോപ്യൻ വംശജരുള്ള മറ്റു രാജ്യങ്ങളിലും അബ്ലുട്ടോഫോബിയ സർവസാധാരണമായി കണ്ടുവരുന്നു. ആധുനികകാലത്തിന്റെ ആരംഭം വരെ യൂറോപ്പിലെ മിക്ക പ്രദേശങ്ങളിലും വസിച്ചിരുന്ന ആളുകൾക്കു ദിവസവും കുളിക്കുന്ന ശീലമില്ലായിരുന്നു. ഇക്കാരണത്താലാകാം അവിടങ്ങളിൽ ഈ മാനസികവൈകല്യം സർവ്വസാധാരണമായിത്തീർന്നത്. പതിനാറാം നൂറ്റാണ്ടിൽ തന്നെ ഈ മാനസികാവസ്ഥയുടെ ലക്ഷണങ്ങൾ യൂറോപ്യന്മാർ പ്രദർശിപ്പിച്ചിരുന്നുവെന്ന് ശാസ്ത്രജ്ഞൻമാർ അഭിപ്രായപ്പെടുന്നു. അക്കാലത്ത് ഇംഗ്ലണ്ടിലെ ഏറ്റവും വൃത്തിയുള്ള ആളായിരുന്ന എലിസബത്ത് രാജ്ഞി പോലും മാസത്തിൽ ഒരു തവണ മാത്രമാണ് കുളിച്ചിരുന്നത്. കൂടുതൽ തവണ കുളിക്കുന്നത് ആരോഗ്യത്തിന് ഹാനികരമാണെന്ന് പലരും വിശ്വസിച്ചിരുന്നു. അബ്ലൂട്ടോഫോബിയയുടെ ലക്ഷണങ്ങളിൽ നിന്നു രക്ഷനേടുന്നതിനായി പലരും സുഗന്ധദ്രവ്യങ്ങൾ ഉപയോഗിക്കാൻ തുടങ്ങിയതോടെ സുഗന്ധദ്രവ്യ വ്യവസായം അഭിവൃദ്ധി നേടി.

## ലക്ഷണങ്ങൾ
അബ്ലൂട്ടോഫോബിയയ്ക്കു മറ്റു ഫോബിയകളുടെ അതേ ലക്ഷണങ്ങൾ തന്നെയാണുള്ളത്,
* പെട്ടെന്നുണ്ടാകുന്ന അമിതഭീതി
* ഭയം അതിന്റെ എല്ലാ സീമകളും ലംഘിക്കുന്നതായുള്ള തിരിച്ചറിവ്
* ചിന്തകളെ മറികടന്നുകൊണ്ട് അനിയന്ത്രിതവും സ്വയംപ്രേരിതവുമായ പെരുമാറ്റം
* അമിതമായ ഹൃദയമിടിപ്പ്, ശ്വാസതടസ്സം, ശരീരം വിറയ്ക്കൽ, ഭയത്തിനു കാരണമായ സാഹചര്യം മറികടക്കുവാനുള്ള അതിയായ ആഗ്രഹം എന്നിങ്ങനെ അകാരണഭീതിയുടെ എല്ലാ ലക്ഷണങ്ങളും
* ഭയത്തിനു കാരണമായ വസ്തുക്കളോ സാഹചര്യമോ ഇല്ലാതാക്കുവാനായി അപകടമാർഗ്ഗങ്ങൾ പോലും സ്വീകരിക്കാവുന്ന മാനസികാവസ്ഥ എന്നിവയാണ് ലക്ഷണങ്ങൾ.

അബ്ലൂട്ടോഫോബിയ ഉള്ളവർ കുളിക്കാതിരിക്കുമ്പോൾ അപമാനഭയം അനുഭവപ്പെടാൻ സാധ്യതയുണ്ട്. വൃത്തിക്കു പ്രാധാന്യം കൊടുക്കുന്ന ഒരു സമൂഹത്തിൽ നിന്ന് അപമാനമോ പരിഹാസമോ ഇക്കൂട്ടർക്കു നേരിടേണ്ടി വന്നേക്കാം. പലരും അപമാനഭീതി ഭയന്ന് ചികിത്സ തേടാതിരിക്കുന്നത് പ്രശ്നം കൂടുതൽ സങ്കീർണ്ണമാക്കും.

## ചികിത്സ
മനഃശാസ്ത്രപരമായ ചികിത്സാരീതികളിലൂടെ ഈ മാനസികവൈകല്യം പരിഹരിക്കുവാൻ സാധിക്കും.

## മാധ്യമങ്ങളിൽ
*മിസ്റ്റേക്സ് മെയ്ഡ്ലൈൻ മെയ്ഡ്* (2006) എന്ന ഹാസ്യനാടകത്തിലും *[[What's Eating Gilbert Grape|വാട്സ് ഈറ്റിംഗ് ഗിൽബർട്ട് ഗ്രേപ്പ്]]* (1993), *[[Psycho (1960 film)|സൈക്കോ]]* (1960) എന്നീ ഹോളിവുഡ് ചലച്ചിത്രങ്ങളിലും അബ്ലൂട്ടോഫോബിയയെക്കുറിച്ച് ചർച്ച ചെയ്യുന്നുണ്ട്.

## അവലംബം

## കൂടുതൽ വായനയ്ക്ക്
* 
* 

## പുറം കണ്ണികൾ

* The Phobia List
* Nursing Degree Guide 

വർഗ്ഗം:മാനസികവിഭ്രാന്തികൾ
വർഗ്ഗം:കുളി
ബേമാരിവോ നദി

വടക്കേ മഡഗാസ്കറിലാണ് **ബേമാരിവോ നദി** (ആഴം ഉള്ളത്). ഇത് വടക്കുകിഴക്ക് തീരത്തേക്ക് ഇന്ത്യൻ മഹാസമുദ്രത്തിലേക്ക് ഒഴുകുന്നു. ഇത് സെറാറ്റാനാന മാസിഫിന്റെ കിഴക്കും, മറോജെജി മാസിഫിന്റെ വടക്കൻ പകുതിയും വച്ച് വറ്റിപ്പോകുന്നു.

നോസിയറിനയ്ക്ക്  സമീപമുള്ള RN 5a യിലൂടെയാണ് ഇത് കടന്നുപോകുന്നത്. സാംബാവയുടെ വടക്ക് ഭാഗത്താണ്  സ്ഥിതി ചെയ്യുന്നത്.

ഈ നദിയുടെ വടക്കേ  അറ്റത്തെ പ്രദേശത്തെ ബെറ്റ്സിമിസാരാക എന്നറിയപ്പെടുന്നു.സോഫിയ നദിയുടെ ഒരു ഉപനദിയെയും ബോമാരിവോ നദി എന്നും അറിയപ്പെടുന്നു.ഇത് ആശയകുഴപ്പമുണ്ടാക്കാറുണ്ട്.
## അവലംബങ്ങൾ

വർഗ്ഗം:മഡഗാസ്കറിലെ നദികൾ
വർഗ്ഗം:ആഫ്രിക്കയിലെ നദികൾ
ബെറ്റ്സിബോക്ക നദി

മധ്യ-വടക്കൻ മഡഗാസ്കറിൽ 525 കിലോമീറ്റർ (326 മൈൽ) നീളമുള്ള നദിയാണ് **ബെറ്റ്സിബോക്ക**. ഇത് വടക്കുപടിഞ്ഞാറൻ ഭാഗത്ത് ഒരു വലിയ അഴിമുഖം സൃഷ്ടിച്ചുകൊണ്ട് ബോംബെട്ടോക്ക ഉൾക്കടലിലേയ്ക്കൊഴുകിപ്പോകുന്നു. അത് ആന്റനാനരിവോയുടെ കിഴക്കുഭാഗത്ത് നിന്നുത്ഭവിക്കുന്നു. ഈ നദി ചതുപ്പിൽ ചുറ്റപ്പെട്ടുകിടക്കുന്നു. മറ്റുനദികളിൽ നിന്ന് വ്യത്യസ്തമായി ഈ നദിയിൽ ചുവന്ന നിറത്തിലുള്ള വെള്ളമാണ് കാണപ്പെടുന്നത്. ഇത് നദീതീരങ്ങളിൽ അവശിഷ്ടങ്ങളടിയാൻ കാരണമായിത്തീരുന്നു. ഈ നദി കടലിലേക്ക് ചുവന്ന ഓറഞ്ച് ചെളിയും കൊണ്ടുവരുന്നു. ഈ ചെളി കൂടുതലും നദിയിലോ ഉൾക്കടലിലോ അടിയുന്നു.  

വടക്കുപടിഞ്ഞാറൻ മഡഗാസ്കറിലെ കാറ്റസ്ട്രോഫിക് മണ്ണൊലിപ്പിന്റെ വിചിത്രക്കാഴ്ചയാണ് ഇത്. കഴിഞ്ഞ 50 വർഷത്തിനിടയിൽ നാടൻ വനത്തെ കൃഷിക്കും മേച്ചിൽസ്ഥലത്തിനുമായി നീക്കം ചെയ്തതിലൂടെ ദ്വീപിലെ ചില പ്രദേശങ്ങളിൽ വൻതോതിൽ ഹെക്ടറിന് 250 മെട്രിക് ടൺ (ഏക്കറിന് 112 ടൺ) മണ്ണിന്റെ നാശനഷ്ടമുണ്ടായി. ഇത്രയും ലോകത്ത് മറ്റൊരിടത്തും രേഖപ്പെടുത്തിയിട്ടില്ല. നദീ തടത്തിൽ നിരവധി മത്സ്യ ഇനങ്ങളുണ്ട്. ഇതിൽ മൂന്ന് ഇനങ്ങൾ സിക്ലിഡ്സ്, പരേട്രോപ്ലസ് പെറ്റിറ്റി, പി. റ്റ്സിമോളി, പി. മാകുലേറ്റസ് എന്നിവയാണ്.

ബെറ്റ്സിബോക്കയുടെ ഏറ്റവും വലിയ കൈവഴിയായ ഐകോപ നദി തലസ്ഥാനമായ ആന്റനാനരിവോയിലൂടെ ഒഴുകുന്നു. 
## ചിത്രശാല

File:Betsiboka estuary.jpg|Betsiboka River estuary seen from space
File:Betsiboka River September 22, 2003.jpg|The Betsiboka River in normal conditions
File:Betsiboka River January 30, 2009.jpg|The Betsiboka River when flooded


## അവലംബങ്ങൾ

## ബാഹ്യ ലിങ്കുകൾ

* Sediment Laden Drainages at Lunar and Planetary Institute, USRA
* NASA: Earth from Space

വർഗ്ഗം:മഡഗാസ്കറിലെ നദികൾ
വർഗ്ഗം:ആഫ്രിക്കയിലെ നദികൾ
റിയാനില നദി

കിഴക്കൻ മഡഗാസ്കറിലെ അറ്റ്സിനനന മേഖലയിലെ ഒരു നദിയാണ് **റിയാനില**. ആണ്ടെവൊറാന്റോയിലെ മധ്യ മലനിരകളിൽ തെക്ക് ബ്രിക്കവില്ലയിലൂടെ ഇന്ത്യൻ മഹാസമുദ്രത്തിലേക്ക്  ഒഴുകുന്നു. ഏറ്റവും വലിയ പോഷകനദിയായ റോങറോങ ബ്രിക്കവില്ലയിൽവച്ച് കൂടിച്ചേരുന്നു. 

ഈ നദി മുൻപ് ഐഹരോക നദിയെന്ന് പാശ്ചാത്യ പര്യവേഷകർ (കുറച്ചു സ്രോതസ്സുകളിൽ ജാർക് നദി ) വിളിച്ചിരുന്നു.
## അവലംബം

*  canaldespangalanes.over-blog.com - ''Descente de la Rianila''

## ബാഹ്യ ലിങ്കുകൾ
* www.panoramio.com - picture of Rianila bridge at Brickaville 

വർഗ്ഗം:മഡഗാസ്കറിലെ നദികൾ
വർഗ്ഗം:ആഫ്രിക്കയിലെ നദികൾ
സാമുവൽ അബിയോള റോബിൻസൺ

നൈജീരിയക്കാരനായ ഒരു ചലച്ചിത്രനടനാണ് **സാമുവൽ അബിയോള റോബിൻസൺ**. 2018-ൽ പുറത്തിറങ്ങിയ *[[സുഡാനി ഫ്രം നൈജീരിയ]]* എന്ന മലയാളചലച്ചിത്രത്തിൽ ഇദ്ദേഹം അഭിനയിച്ചിരുന്നു.

## തൊഴിൽ
2013ലാണ് സാമുവലിന്റെ സിനിമാജീവിതം ആരംഭിക്കുന്നത്. ആഫ്രിക്കയിലെ ഒട്ടുമിക്ക പ്രധാനപ്പെട്ട ചിത്രങ്ങളിലും സാമുവൽ അഭിനയിച്ചിട്ടുണ്ട്. വാൾട്ട് ഡിസ്നിയുടെ ഡെസ്പറേറ്റ് ഹൗസ്വൈഫ്സ് ആഫ്രിക്ക, എം നെറ്റ്, ടിൻസൽ (ടി വി സീരീസ്‌), എം.ടി.വി ബെയ്സിന്റെ ഷുഗ (ടി വി സീരീസ്‌), റക്കോണ്ടർ പ്രൊഡക്ഷന്റെ *8 ബാർസ് & എ ക്ലെഫ്* തുടങ്ങിയവയാണ് ചിത്രങ്ങൾ. ഇന്ത്യൻ സിനിമയിൽ അഭിനയിക്കുന്ന ആദ്യ നൈജീരിയൻ താരമാണ് സാമുവൽ. 2018ൽ പുറത്തിറങ്ങിയ സുഡാനി ഫ്രം നൈജീരിയയിൽ ആണ് സാമുവൽ നായകനായത്. 

## സിനിമകൾ
### സിനിമ

### ടെലിവിഷൻ

### ഹ്രസ്വചിത്രങ്ങൾ

## അവലംബം

## പുറത്തേക്കുള്ള കണ്ണികൾ
*https://www.imdb.com/name/nm6867672/

വർഗ്ഗം:നൈജീരിയൻ വംശജർ
വർഗ്ഗം:ചലച്ചിത്രനടന്മാർ
വർഗ്ഗം:മലയാളചലച്ചിത്രനടന്മാർ
വർഗ്ഗം:1998-ൽ ജനിച്ചവർ
വർഗ്ഗം:ജൂൺ 30-ന് ജനിച്ചവർ
കില്ലിങ് കൊമെൻഡെറ്റൊറേ

ജാപ്പനീസ് നോവലിസ്റ്റ് ഹാരുകി മുറകാമിയുടെ പുതിയ നോവലാണ് **കില്ലിങ് കൊമെൻഡെറ്റൊറേ**. നോവൽ അസഭ്യമാണെന്ന് പറഞ്ഞ് ഹോങ്കോങ്ങിലെ പുസ്തകോത്സവത്തിൽനിന്ന് നിരോധിച്ചിരുന്നു. അശ്ലീല ഉള്ളടക്കങ്ങൾ പരിശോധിക്കുന്ന ട്രിബ്യൂണലിന്റെ വിധിയെത്തുടർന്നാണ് നടപടി. ചൈന ടൈംസ് പബ്ലിഷിങ് എന്ന തയ്വാനീസ് പ്രസാധകരാണ് 'കില്ലിങ് കൊമെൻഡെറ്റൊറേ' പുറത്തിറക്കിയത്.
## അവലംബം


വർഗ്ഗം:ജാപ്പനീസ് നോവലുകൾ
വർഗ്ഗം:നിരോധിക്കപ്പെട്ട ഗ്രന്ഥങ്ങൾ
വർഗ്ഗം:ആവിഷ്കാര സ്വാതന്ത്ര്യം
ഫറഫ്ര, ഈജിപ്ത്

പടിഞ്ഞാറൻ ഈജിപ്തിലെ രണ്ടാമത്തെ വലിപ്പമുള്ളതും ചെറിയ ജനസംഖ്യയുള്ളതും 980 ചതുരശ്രകിലോമീറ്ററുള്ളതും (380 ച. മൈ), 27.06 ° വടക്കും രേഖാംശം 27.97 ° കിഴക്കും അക്ഷാംശത്തിന് സമീപം സ്ഥിതിചെയ്യുന്ന ഒരു ജിയോളജിക്കൽ ഡിപ്രഷൻ ആണ് **ഫറഫ്ര ഡിപ്രഷൻ**. ഈജിപ്തിലെ ഏറ്റവും വലിയ പടിഞ്ഞാറൻ മരുഭൂമികളിൽ ഒന്നായ ഇത് ദഖ്ല, ബഹരിയ എന്നീ മരീചികയുടെ മധ്യഭാഗങ്ങൾക്കിടയിലാണ് സ്ഥിതിചെയ്യുന്നത്.
## കാലാവസ്ഥ
Köppen-Geiger climate classification system classifies its climate as hot desert (BWh).

## ചിത്രശാല

## അവലംബം

## ബിബ്ലിയോഗ്രാഫി
* Frank Bliss: 'Oasenleben. Die ägyptischen Oasen Bahriya und Farafra in Vergangenheit und Gegenwart'. Die ägyptischen Oasen Band 2. Bonn 2006.
* Frank Bliss: 'Artisanat et artisanat d’art dans les oasis du désert occidental égyptien'. "Veröffentlichungen des Frobenius-Instituts". Köln 1998.
* Beadnell, Hugh J. L. The Farafra Oasis: Its Topography and Geology. Geological Survey Report... Part 3 of Geological Survey Report, Geological Survey Report]. Egypt. Maṣlaḥat al-Misāḥah. 1901.
* Fakhry, Ahmed. 1974. Bahriyah and Farafra. Reissue of the Classic History and Description. Illustrated, reprint. Publisher: American Univ. in Cairo Press, 1974. , 9789774247323. 189 pages.

## ബാഹ്യ ലിങ്കുകൾ

*Travel guide 
* Farafra oasis on Wikivoyage
*Images from Farafra and White Desert 

വർഗ്ഗം:മരുഭൂമികൾ
മൈൽസൺ അൽവ്സ്

ബ്രസീലിലെ പ്രൊഫഷണൽ ഫുട്ബോൾ കളിക്കാരനും  ഇന്ത്യൻ സൂപ്പർ ലീഗ് ക്ലബ്ബായ ചെന്നൈയിൻ എഫ് സിയിൽ ഒരു ഡിഫൻഡറായി കളിക്കുന്ന ഫുട്ബോൾ താരവുമാണ് **മൈൽസൺ അൽമെസ് ബർറീറോ വെറിറ്റോ** (ജനനം: ഫെബ്രുവരി 5, 1988). **മൈൽസൺ അൽവ്സ്** എന്ന പേരിലാണ് മെലിസൺ അറിയപ്പെടുന്നത്.

## കരിയർ

### ചെന്നൈയിൻ
2018 മാർച്ച് 17 ന് നടന്ന ഇന്ത്യൻ സൂപ്പർ ലീഗ് ഫൈനലിൽ ബംഗളൂരു എഫ്.സിയെ 2-3 തോൽപ്പിക്കാൻ സഹായിച്ച രണ്ട് ഗോളുകൾ മൈൽസൺ അൽവ്സ് ആണ് നേടിയെടുതത്. ഈ കളിയിൽ  അൽവ്സ് മാൻ ഓഫ് ദി മാച്ച് ആയിരുന്നു.

## കരിയർ സ്റ്റാറ്റിസ്റ്റിക്സ്

## അവലംബം

വർഗ്ഗം:1988-ൽ ജനിച്ചവർ
വർഗ്ഗം:ബ്രസീലിയൻ ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
കൊവാസ്ജി ജഹാംഗീർ ഹാൾ

ദക്ഷിണ മുംബൈയിലെ കൊളാബയിൽ സ്ഥിതി ചെയ്യുന്ന ആധുനിക കലയുടെ ഒരു സംഗ്രഹാലയമാണ് **കൊവാസ്ജി ജഹാംഗീർ ഹാൾ**. നാഷണൽ ഗാലറി ഓഫ് മോഡേൺ ആർട്ട് ഇവിടെ പ്രവർത്തിക്കുന്നു.
## ചരിത്രം

ജോർജ് വിറ്ററ്റ് എന്ന ആർക്കിടെക്റ്റ് പണികഴിപ്പിച്ച കൊവാസ്ജി ജഹാംഗീർ ഹാൾ, ഇൻസ്റ്റിറ്റ്യൂട്ട് ഓഫ് സയൻസിന്റെ ഭാഗമായിരുന്നു 1911-ൽ ആരംഭിച്ച നിർമ്മാണം പൂർത്തീകരിച്ചത് 1920-ലാണ്. ഈ സ്ഥാപനത്തിനായി 400,000 രൂപ സംഭാവന നൽകിയ സർ കൊവാസ്ജി ജഹാംഗീറിന്റെ പേരിലാണ് ഈ കെട്ടിടം അറിയപ്പെടുന്നത്. വിവിധ സാംസ്കാരികപരിപാടികളുടെ വേദിയായിരുന്ന ഈ ഹാൾ 1984-ൽ മഹാരാഷ്ട്ര സർക്കാർ കേന്ദ്രസർക്കാരിന് 30 വർഷ്ഷത്തെ ലീസിന് നൽകി. 1996 ൽ ഇത് ആധുനിക കലയുടെ മ്യൂസിയമായി മാറി. 33,000,000 രൂപ ചിലവിൽ 20,000 ചതുരശ്ര അടി പ്രദർശന മേഖല രൂപവത്കരിച്ചു.

ഇന്ന് ഈ മ്യൂസിയത്തിന്റെ ഭരണച്ചുമതല നാഷണൽ ഗാലറി ഓഫ് മോഡേൺ ആർട്ട് (എൻ.ജി.എം.എ) എന്ന സ്ഥാപനത്തിനാണ്.

## നവീകരണം

ഒരു സംരക്ഷിത പൈതൃകഘടന ആയതിനാൽ കെട്ടിടത്തിന്റെ ബാഹ്യ രൂപമോ, ഘടനാപരമായ മാറ്റങ്ങളോ ഇതിൽ വരുത്താനാകില്ല. കരിങ്കൽ തറയുള്ള യഥാർത്ഥ കെട്ടിടത്തിനുള്ളിൽ രണ്ട് അടി അകലം വിട്ട് പുതിയ പുതിയ മാർബിൾ തറ സ്ഥാപിച്ച് നിർമ്മാണം നടത്തിയാണ് റോമി ഖോസ്ല എന്ന ആർക്കിടെക്റ്റ് ഈ കെട്ടിടം നവീകരിച്ചത്. ഉൾഭാഗത്തെ ഘടനയിൽ പൂർണ്ണമായും മാറ്റം വരുത്തി നാല് സ്പ്ലിറ്റ്-ലെവൽ ഗ്യാലറികൾ, സെമിനാർ ഹാൾ, ദൃശ്യ-ശ്രാവ്യ പ്രദർശനങ്ങൾക്കുള്ള സ്ഥലം, ഒരു പുസ്തക പ്രദർശനശാല ഒരു ലഘുഭക്ഷണശാല എന്നിവയ്ക്കുള്ള സൗകര്യമൊരുക്കി. മഹേന്ദ്ര രാജ് എന്ന എഞ്ചിനീയർ ഇതിൽ മുഖ്യപങ്ക് വഹിച്ചു.

മ്യൂസിയത്തിലെ ഒരു ഭാഗത്ത് എൻ.ജി.എം.എ. യുടെ ശാശ്വത ശേഖരത്തിലുള്ള സൃഷ്ടികൾ പ്രദർശിപ്പിച്ചിരുന്നു. എന്നാൽ ഇന്ന് താൽക്കാലിക പ്രദർശനങ്ങൾ മാത്രമാണ് ഇവിടെ സംഘടിപ്പിക്കപ്പെടുന്നത്. സന്ദർശകരുടെ ബാഗുകൾ സൂക്ഷിക്കുവാനായി ഒരു ലോക്കർ സംവിധാനം ഇവിടെ ഒരുക്കിയിട്ടുണ്ട്.

## അവലംബം

വർഗ്ഗം:മുംബൈയിലെ മ്യൂസിയങ്ങൾ
രുഹ്നു

ബാൾട്ടിക് കടലിലെ ഗൾഫ് ഓഫ് റിഗാ ഉൾക്കടലിൽ സ്ഥിതിചെയ്യുന്ന ഒരു എസ്റ്റോണിയൻ ദ്വീപാണ് **രുഹ്നു.** ഭരണനിർവ്വഹണം സാരെ കൗണ്ടിയാണെങ്കിലും ഇത് ലാറ്റ്വിയൻ ഭൂപ്രദേശത്തിനടുത്ത് സ്ഥിതി ചെയ്യുന്നു.  ഈ ദ്വീപിൽ 11.9 ചതുരശ്ര കിലോമീറ്ററിൽ (4.6 ച മൈൽ), എസ്തോണിയൻ, സ്ഥിരവാസികളായ വംശജർ 100-ൽ താഴെയാണ് കാണപ്പെടുന്നത്. എസ്തോണിയയിലെ 79 മുനിസിപ്പാലിറ്റികളിൽ  രുഹ്നു പാരിഷിൽ ഏറ്റവും ചെറിയ ജനസംഖ്യ കാണപ്പെടുന്നു. 1944-നുമുമ്പേ ഇവിടം നൂറ്റാണ്ടുകളായി സ്വീഡിഷ് സ്വദേശികൾ പരമ്പരാഗതമായ സ്വീഡിഷ് നിയമമാണ് ഉപയോഗിച്ചിരുന്നത്. ഭൂമിശാസ്ത്രപരമായി ഈ ദ്വീപ് സബ്മറൈൻ ഡ്രംലിൻ ലൈക്ക് റിഡ്ജിന്റെ ഏറ്റവും ഉയർന്ന ഭാഗമാണ്.

## കൂടുതൽ വായനയ്ക്ക്
* Karl Friedrich Wilhelm Rußwurm: *Eibofolke oder die Schweden an der Küste Esthlands und auf Runö, eine ethnographische Untersuchung mit Urkunden, Tabellen und lithographirten Beilagen.* Reval 1855
* There is an account of life on Ruhnu in the 1920s in Arthur Ransome's 1923 book *[[Racundra's First Cruise]]* (republished in 2003 by Fernhurst Books).
* A useful short article on Ruhnu appeared in ''Hidden Europe Magazine'', 15 (July 2007), pp.&nbsp;20–1.
* Taylor, N. with Karin T (2008). *Saaremaa: a History and Travel Guide*. Tallinn: OÜ Greif. , pp 78–83
*  Hedman, Jörgen & Åhlander, Lars. 2006: *Runö. Historien om svenskön i Rigabukten.* Stockholm: Dialogos, 

## അവലംബം

## ബാഹ്യ ലിങ്കുകൾ
* Ruhnu
* DMOZ Ruhnu - A list of English sites about Ruhnu.
* Ruhnu marina. 

വർഗ്ഗം:ദ്വീപുകൾ
വർഗ്ഗം:എസ്തോണിയയിലെ ദ്വീപുകൾ
ജൂറ, സ്കോട്ട്‌ലൻഡ്

**ജൂറ** ( / dʒ ʊər ə / JOOR- ə ; Scottish Gaelic : Diùra [Tʲuːɾə] ) സ്കോട്ട്ലൻഡിലെ ഇന്നർ ഹെബ്രൈഡ്സ് ദ്വീപിൽ ഐസ്ലെയുടെ വടക്കുകിഴക്കായി സ്ഥിതി ചെയ്യുന്നു. 36,692 ഹെക്റ്റർ അഥവാ 142 ചതുരശ്ര കിലോമീറ്റർ ഉള്ള പ്രദേശത്ത്, 2011 ലെ സെൻസസിൽ രേഖപ്പെടുത്തിയിട്ടുള്ളത് 196 പേർ മാത്രമാണ്.അതിർത്തിപ്രദേശമായ  ഐസ്ലെയേക്കാൾ വളരെ കുറച്ച് ജനസംഖ്യയുള്ള ജുറയാണ്  സ്കോട്ട്ലൻഡിലെ ഏറ്റവും കുറഞ്ഞ ജനസാന്ദ്രതയുള്ള ദ്വീപുകളിൽ ഒന്ന്. സ്കോട്ട്ലൻഡിന്റെ ദ്വീപുകളിൽ  ജൂറ എട്ടാം സ്ഥാനത്തുംജനസംഖ്യയിൽ 31-ാം സ്ഥാനത്താണ്. ആർഗൈൽ ആൻഡ് ബ്യൂട്ടിലെ കൗൺസിൽ ഏരിയയുടെ ഭാഗമാണ് ജൂറാ. ഈ ദ്വീപിലെ പർവത നിരകൾ തരിശും വളക്കൂറില്ലാത്തതുമാണ്. കൂടുതൽ പ്രദേശവും ചതുപ്പുകൊണ്ട് മൂടപ്പെട്ടതിനാൽ ഇവിടെ ചെറിയ ജനസംഖ്യ മാത്രമേ കാണപ്പെടുന്നുള്ളൂ. 

## അവലംബം

## ബാഹ്യ ലിങ്കുകൾ

* Digitised historic map TIura Insula, The Yle of Iura one of the westerne Iles of Scotland  from the Blaeu Atlas of Scotland  by Dutch cartographer Joan Blaeu published in 1654
* Isle of Jura Isle of Jura Information, Images and Jura Blog
* Jura on Scotlandview Isle of Jura Pictures and Comprehensive info
* Orwell's life on Jura

വർഗ്ഗം:ദ്വീപുകൾ
വർഗ്ഗം:ഇംഗ്ലണ്ടിലെ ദ്വീപുകൾ
വർഗ്ഗം:യൂറോപ്പിലെ ദ്വീപുകൾ
കരൺജിത്ത് സിങ്

ഒരു ഇന്ത്യൻ ഫുട്ബോൾ കളിക്കാരനാണ് 

**കരൺജിത്ത് സിങ്** (ജനനം: ജനുവരി 8, 1986). നിലവിൽ ഇന്ത്യൻ സൂപ്പർ ലീഗ് ക്ലബ്ബായ ഹൈദരബാദ്എഫ് സിയിൽ ഗോൾ കീപ്പർ ആയി കളിക്കുന്നു.

## ആദ്യകാലജീവിതം
പഞ്ചാബിലെ ഹൊഷിയാർപൂരിൽ 1986 ജനുവരി 8 ന്  ആണ് കരൺജിത്ത് സിങ് ജനിച്ചത്. 15 വയസുള്ളപ്പോൾ ഫുട്ബോൾ കളിക്കാൻ തുടങ്ങി. പ്രാദേശിക ടൂർണമെന്റിലൊന്നിൽ വെച് മുൻ ദേശീയ കോച്ച് സുഖ് വിന്ദർ സിങ്ങാണ് അദ്ദേഹത്തെ കണ്ടെത്തിയത് . പിന്നീട് 2004 ൽ അദ്ദേഹം ജെ.സി.ടി. എഫ്.സിയിൽ ചേർന്നു. സിൽചറിൽ (അസം) താമസിക്കുന്ന തുഹിനാ ധർക്കൊപ്പം 2018 ജൂൺ 19 ന് വിവാഹ ജീവിതം ആരംഭിച്ചു.

## തൊഴിൽ ജീവിതം

### ജെ. സി. ടി.
ആറ് വർഷത്തോളം, 2004 മുതൽ 2010 വരെ ജെസിടി എഫ്സിയിൽ സിംഗ് കളിച്ചു.

### സാൽഗോക്കർ
ഐ ലീഗിന്റെ നാലാം സീസണിൽ 2010-11 സീസണിൽ സിംഗ് സാൽഗോക്കർ ക്ലബ്ബുമായി കരാർ ഒപ്പുവെച്ചു. സാൽഗോക്കർ ക്ലബ്ബുമായി ഒരു സീസനു ശേഷം, ഗോവൻ ഐ-ലീഗ് ചാമ്പ്യൻഷിപ്പിന് സിംഗ് സഹായിച്ചു.

## ഇന്റർനാഷണൽ
2011 ജൂലൈ 23 ന് റെഡ് കാർഡുലഭിച്ച ഗോൾകീപ്പറായ സുബ്രതാ പാലന് പകരം ഇന്ത്യക്കുവേണ്ടി യു.എ.ഇ യെതിരെ ആദ്യമായി കളിച്ചു.
2011 ഡിസംബർ 11 ന് അഫ്ഗാനിസ്ഥാനെ 4-0 ഇന്ത്യ സാഫ് കപ്പ് വിജയം സ്വന്തമാക്കി. ഈ വിജയത്തിൽ സിങ് പങ്ക് ഉണ്ടായിരുന്നു. ഇന്ത്യ ടൂർണമെന്റിൽ എല്ലാ അഞ്ച് മത്സരങ്ങൾക്കും തുടക്കം കുറിച്ചു. ടൂർണമെന്റിൽ രണ്ടു ഗോളുകൾ മാത്രം നേടിയും മൂന്ന് ക്ലീൻ ഷീറ്റ് സിങ് കരസ്ഥമാക്കി. ഫൈനലിൽ സിങ് ഇന്ത്യക്കെതിരെ ഉള്ള അവസരങ്ങൾ കാത്തുസൂക്ഷിക്കുന്നതിന് നിർണായക പങ്കുവഹിച്ചു.
### അന്തർദേശീയ സ്ഥിതിഗണിതം

: 2014 മാർച്ച് 5 വരെ

## ബഹുമതികൾ
### ക്ലബ്
; ചെന്നൈയിൻ എഫ് സി 

* ഇന്ത്യൻ സൂപ്പർ ലീഗ്: 2015 ചാമ്പ്യൻസ്
* ഇന്ത്യൻ സൂപ്പർ ലീഗ്: 2017-18 ചാമ്പ്യൻസ്

## അന്തർദേശീയ മത്സരങ്ങൾ
; ഇന്ത്യ

* സൗത്ത് ഏഷ്യൻ ഫുട്ബോൾ ചാമ്പ്യൻഷിപ്പ് (1): 2011

## പുറംതാളുകൾ

* http://www.indianfootball.com/en/statistic/player/detail/playerId/201
* http://goal.com/en-india/people/india/22413/karanjit-singh

## അവലംബം

വർഗ്ഗം:1986-ൽ ജനിച്ചവർ
വർഗ്ഗം:ഇന്ത്യയിലെ ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
നയം വ്യക്തമാക്കുന്നു

ഗുഡ്നൈറ്റ് ഫിലിംസിന്റെ ബാനറിൽ ആർ മോഹൻ നിർമ്മിച്ച് ബാലചന്ദ്രമേനോൻ കഥ, തിരക്കഥ സംഭാഷണം രചിച്ച 1991-ൽ പുറത്തുവന്ന ചലച്ചിത്രമാണ്***നയം വ്യക്തമാക്കുന്നു***  മമ്മുട്ടി, ശാന്തികൃഷ്ണ, ജഗദീഷ് തുടങ്ങിയവർ അഭിനയിച്ച ഈ ചിത്രത്തിന്റെ പാട്ടുകൾ കൈതപ്രം രചിച്ച് ജോൺസൺ സംഗീതം നൽകിയവയാണ് ഈ ചിത്രം മുൻ കേരള നിയമസഭാ സ്പീക്കർ ജി. കാർത്തികേയന്റെ ജീവിതവുമായി ബന്ധം പറയപ്പെടുന്നു.

## കഥാബീജം
വി. സുകുമാരൻ(മമ്മുട്ടി)  ഭരണകക്ഷിയിലെ ഒരു വളർന്നുവരുന്ന നേതാവാണ്. തന്റെ ആത്മാർത്ഥതകൊണ്ടും ശുദ്ധതകൊണ്ടും ശ്രദ്ധേയനായ ഇദ്ദേഹത്തിന്റ് ഭാര്യ വത്സല (ശാന്തികൃഷ്ണ) നഗരത്തിലെ കോളജ് അദ്ധ്യാപികയാണ്. കറപുറളാത്ത ആ പോക്കറ്റിൽ ഭാര്യ ഇട്ടുകൊടുക്കുന്ന കാശല്ലാതെ രാഷ്ട്രീയം ഉപയോഗിച്ച് കാശുണ്ടാക്കനയാൾക്കറിയില്ല. അദ്ദേഹത്തെ ചുറ്റി പറ്റി ഒരു വൃന്ദം ഉണ്ടുതാനും. ഇതെല്ലാം അറിയുന്ന ഭാര്യ കളിയാക്കുകയും ചീത്തപറയുകയും ചെയ്യുമെങ്കിലും അദ്ദേഹത്തെ അറിഞ്ഞ് കൂടെ നിൽക്കുന്നു. അതിനിടയിൽ പാർട്ടി കളങ്കിതനായ മന്ത്രിയെ മാറ്റി സുകുമാരന്റെ മ്ന്ത്രിയാക്കാൻ നിർബന്ധിതനാകുന്നു. തന്റെ കൂടെ ഉള്ള കുരുടാമണ്ണീൽ ശശിയുടെ (ജഗദീഷ്) കള്ള ഇടപാടുകൾ അറിയാവുന്നതുകൊണ്ട് സുകുമാരൻ അയാളെ തന്റെ ഉദ്യോഗവൃന്ദത്തിലെടുത്തില്ല.  ഈ സമയത്ത് വീട്ടിൽ പോയ വത്സല മന്ത്രിമന്ദിരത്തിലെത്തുമ്പോൾ സെക്യൂരിറ്റി തടയുന്നു. ഈ അവസരം ശശി നന്നായി ഉപയോഗിക്കുന്നു അയാൾ പലവിധത്തിൽ സുകുമാരനെയും റ്റീച്ചറേയും തമ്മിൽ അകറ്റുന്നു. പക്ഷെ സുകുമാരനു സ്വസ്ഥത കിട്ടുന്നില്ല. പലവഴികളൂം ശ്രമിച്ചെങ്കിലും വാശിക്കരിയായ ടീച്ചർ അനുനയിക്കപ്പെട്ടില്ല.  അതിനിടയിൽ റ്റീച്ചർ പുതിയ കോളജിൽ ചാർജ് എടുക്കുന്നു.  മന്ത്രിപത്നിയാണ് തങ്ങളുടെ ടീച്ചർ എന്നും ടീച്ചറും മന്ത്രിയും തമ്മിൽ ചില സ്വരപ്പിഴകളൂണ്ടെന്നും മ്നസ്സിലാക്കിയ യൂണിയൻ നേതാവ് റോസ്ലി (സുചിത്ര) സുകുമാരന്റെ കോളജിലേക്ക് ക്ഷണിക്കുന്നു. ഇതൊരവസരമായിക്കണ്ട് സുകുമാരൻ തനിക്ക ഭാര്യയില്ലാതെ ഭരിക്കാനാവില്ലെന്നും ഭാര്യയാണ് തന്റെ ശക്തിഎന്നും ഏറ്റുപറഞ്ഞ് തന്റെ കുടുംബം വീണ്ടെടുക്കുന്നു.
## താരനിര

## കുറിപ്പുകൾ
ബാലചന്ദ്രമേനോൻ അഭിനയിക്കാതെ സംവിധാനം മാത്രം ചെയ്ത ചുരുക്കം ചിത്രങ്ങളിൽ ഒന്നാണ് നയം വ്യക്തമാക്കുന്നു. കുറെ ചിത്രങ്ങൾ ബോക്സ് ഓഫീസിൽ തകർന്നശേഷം മമ്മുട്ടിയെനായകനാക്കി ഈ ചിത്രം ചെയ്തു. ഈ ചിത്രംതീയറ്ററുകളിൽ നിറഞ്ഞാടി.

## പാട്ടരങ്ങ്
ഗാനങ്ങൾ :കൈതപ്രം
ഈണം :  ജോൺസൺ

## അവലംബം

## പുറത്തേക്കുള്ള കണ്ണികൾ
*  
* വ്യക്തമാക്കുന്നു on Pixslate 
* 

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:കൈതപ്രത്തിന്റെ ഗാനങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ
വർഗ്ഗം:കൈതപ്രം-ജോൺസൺ ഗാനങ്ങൾ